Faktor | Palmer: Članovi Predsjedništva su napravili značajan korak u vezi sa formiranjem vlasti i slanjem ANP-a\nPalmer: Članovi Predsjedništva su napravili značajan korak u vezi sa formiranjem vlasti i slanjem ANP-a\n23.10.2019. / 23:06\nPalmer tvrdi da ga je američki državni sekretar Mike Pompeo imenovao na poziciju specijalnog predstavnika kako bi se naglasila američka posvećenost regiji, te kako bi bilo jasno da je napredak na euroatlantskom putu moguć i dostižan, iako je težak\nSpecijalni predstavnik SAD-a za zapadni Balkan Matthew Palmer obratio se tokom saslušanja pred Potkomitetom za evropsku i regionalnu sigurnosnu saradnju Komiteta za vanjske poslove Senata SAD-a na temu "Uspjesi i nezavršeni posao na zapadnom Balkanu".\nPalmer je izjavio da u BiH postoji spremnost tri člana Predsjedništva BiH da razgovaraju o, kako je kazao, povezivanju formiranja vlasti s podnošenjem Godišnjeg nacionalnog programa (ANP) NATO-u, što, smatra on, predstavlja značajan iskorak i pokazuje da lideri mogu praviti kompromise.\nDodao je da SAD podržava napore za postizanje dogovora ili kompromisa koji bi omogućio formiranje vlasti na svim nivoima, kao i dostavljanje ANP-a u sjedište NATO-a u Briselu.\n- I dalje smatramo da je liderstvo na entitetskom i državnom nivou razočaravajuće, uskogrudno, nacionalističko i nesklono riziku, radeći malo da pomognu običnim građanima. Kako se nova generacija političkih lidera pojavila na kantonalnom i općinskom nivou, posebno u Kantonu Sarajevo, ima razloga za nadu. I dalje smo optimistični da BiH može uspjeti, i kao garant Dejtonskog mirovnog sporazuma ostajemo posvećeni teritorijalnom integritetu i suverenitetu zemlje – kazao je Palmer.\nPalmer tvrdi da ga je američki državni sekretar Mike Pompeo imenovao na poziciju specijalnog predstavnika kako bi se naglasila američka posvećenost regiji, te kako bi bilo jasno da je napredak na euroatlantskom putu moguć i dostižan, iako je težak.\n- Fokusirat ću svoje napore na usmjeravanje regije ka Zapadu, radeći s vladama na unapređivanju reformi i ojačati ih protiv vanjskih malignih utjecaja, kao i pomažući im u prevladavanju pitanja koja ih razdvajaju od njihovih evropskih i euroatlantskih težnji – poručio je Palmer.\nTakođer je upozorio da Rusija na sve načine pokušava zaustaviti euroatlantske integracije zemalja Zapadnog Balkana, te da želi "ojačati podjele i haos".\nGovoreći o stanju u regionu, Palmer je napomenuo da je Prespanski sporazum najveći diplomatski uspjeh SAD-a u jugoistočnoj Evropi u posljednjih 30 godina.\n- Prespanski sporazum je kreirao model kojeg ostali lideri sa zapadnog Balkana mogu slijediti kako bi probili nacionalne i kulturne barijere koje su zadržavale region decenijama – izjavio je Palmer.\nCrnu Goru je označio kao uzor ostalim zemljama u regionu, s obzirom da je ta zemlja, pojasnio je, konstantno demonstrirala predanost globalnoj sigurnosti, a ulazak u NATO je bio ogroman i zaslužen iskorak za Crnu Goru. Podsjetio je također na pokušaj državnog udara u Crnoj Gori 2016. godine, čiji je cilj bio, kako je kazao, potkopati crnogorsku demokraiju.\n- Ovaj pokušaj državnog udara bio je samo još jedan pokušaj Rusije da destabilizira zemlju. Rusija je također pokrenula prodornu kampanju širenja dezinformacija protiv NATO-a kako bi spriječila pristupanje Crne Gore Alijansi i nastavlja s svakodnevnim podvrgavanjem zemlje hibridnim napadima. Zahvaljujući direktnoj sigurnosnoj saradnji sa Crnom Gorom, uspjeli smo razviti zaštitu protiv najnovijeg ruskog zlonamjernog softvera, koja sada štite milijarde uređaja širom svijeta. Devetog maja crnogorski sud proglasio je dvojicu zvaničnika ruskog GRU-a krivim za pokušaj terorizma tokom pokušaja državnog udara 2016. godine. Otvoreno i transparentno suđenje predstavlja važan korak naprijed za vladavinu zakona i primjer je otpornosti Crne Gore – izjavio je Palmer\nOštro je osudio odluke pojedinih članica Evropske unije (EU) da ne započinju pristupne pregovore sa Sjevernom Makedonijom i Albanijom, upozorivši da se time stvara prolaz kojeg bi rado popunile Rusije i Kina.\nMatthew PalmerSADNATOANPformiranje vlasti\nNovosadski Sajam automobilčića: Od minijaturnih replika do pravih automobila\nSarajevo: Počinje nadmetanje za iznajmljivanje tornja na Humu


Vučić: Srbija će imati ozbiljnu podršku Francuske na putu ka EU, biće velikih promena | Insajder\nVučić: Srbija će imati ozbiljnu podršku Francuske na putu ka EU, biće velikih promena\nPredsednik Srbije Aleksandar Vučić izjavio je u Parizu da će Beograd imati ozbiljnu podršku Francuske na putu ka EU i da veruje da će u procesu pristupanja biti velikih promena i drugačijeg pristupa.\nAleksandar Vučić i Emanuel Makron / Foto: Facebook/Aleksandar Vučić\nPosle sastanka s predsednikom Francuske Emanuelom Makoronom, Vučić je televiziji Pink rekao da su najviše razgovarali o odnosu Beograda i Prištine i da su to pitanje povezivali s evropskim putem Srbije.\nOn je naveo da "zbog geopolitičke promene odnosa snaga u svetu ne bi isključio da dođe i do nekih drugih sporazuma u budućnosti koji bi i Srbiji i EU pomogli, a koje danas niko i ne nazire".\nKako je dodao, "Makron razume potrebe Srbije i težinu pozicije Srbije".\nVučić je naveo da je s Makronom razgovarao o bilateralnim odnosima i konkretnim projektima. Pomenuo je kompaniju "Vansi" koja je preuzela upravljanje beogradskim aerodromom.\nVažan deo razgovora odnosio se na beogradski metro. Predsednik je najavio da bi do kraja godine mogli da počnu građevinski radovi na prvoj liniji od Mirijeva do Železnika, koja će povezivati pet opština. Vučić veruje da bi paralelno mogla da se radi i druga linija od Mirijeva do Ustaničke, a predviđena je i treća od Bloka 72 doc entra grada.\n"Te linije biće povezane brzim vozovima, a Beograđani će imati priliku da izaberu kako će izgledati vozovi", rekao je Vučić.\nNaveo je da veruje da bi prva linija mogla da bude gotova pre kraja 2027. ili 2028. godine a obe do 2030.\nPredsednik Srbije Aleksandar Vučić izjavio je u Parizu da će predsednik Francuske Emanuel Makron doći u Beograd u septembru ili oktobru i da će dve zemlje tada potpisati mnogo ugovora.\n"Makron dolazi u septembru ili oktobru u Srbiju, biće to velika poseta, imaćemo mnogo ugovora da potpisujemo. Uveren sam da ćemo napraviti veliki rezultat u odnosima Srbije i Francuske, u interesu gradjana Srbije", rekao je Vučić televiziji Pink.\n"Prva linija će ići od Mirijeva do Železnika i povezivaće pet opština, a plan je da bude završena do pre kraja 2027. godine", kazao je Vučić.\nKako je dodao, druga linija povezivaće Mirijevo i Zemun a centralna stanica biće lokacija Beograda na vodi.\nTreća linija, po rečima Vučića bi trebalo da povezuje Novi Beograd, od blokova 71 ili 72, sa centrom grada, a sve linije metroa biće umrežene sa brzim vozom.\nNaveo je da su francuske firme koje će učestvovati u opremanju metroa ponudile šest rešenja za vozove za metro, od kojih će građani Beograda birati tri rešenja.\nUz predsednika Srbije u poseti Parizu je i delegacija Srbije u kojoj su ministar finansija Siniša Mali, ministar građevinarstva, sabraćaja i infrastrukture Tomislav Momirović i zamenik gradonačelnika Beograda Goran Vesić, koja će sa tamošnjim zvaničnicima razgovarati o gradnji metroa.\nKrajem januara Siniša Mali, predstavnici Grada Beograda, francuske grupe "Almstom", francuske kompanije "Ežis rejl" i kineske "Pauer Čajna" potpisali su Memorandum o razumevanju za projekat "Beogradski metro", a prema najavama izgradnja prve linije počeće krajem godine. Kako je rekao Mali, izgradnja prve dve linije koštaće 4,4 milijarde evra.\n„Videćemo da li će Priština poštovati svoj deo Vašingtonskog sporazuma“\nVučić je rekao da Beograd nije nimalo srećan zbog uspostavljanja diplomatskih odnosa Izraela i Kosova i da to neće pozitivno uticati na odnose Srbije sa Izraelom.\n"To je bilo očekivano već šest meseci, zato u Vašingtonu (4. septembra) i nismo hteli da potpišemo dokument zajedno s Albancima i Amerikancima. Nismo hteli to da podstičemo, već da podstaknemo Izrael da to ne uradi, ali Izrael je izabrao da im je Amerika najvažnija. To neće sjajno uticati na naše odnose, ali otvara neke druge perspektive o kojima ne bih sada da govorim", rekao je Vučić televiziji Pink.\nPosle sastanka s predsednikom Francuske Emanuelom Makoronom, Vučić je naveo da posle uspostavljanja diplomatskih odnosa Izraela i Kosova više nijedna muslimanska zemlja neće hteti da prizna kosovsku nezavisnost.\nOn je dodao da Srbija sada čeka podelu energetskih reursa jezera Gazivode sa Kosovom, na osnovu vašingtonskog sporazuma, jer Beograd "trenutno nema ništa" od Gazivoda.\n"Video sam da je (zvaničnik američkog Stejt departmenta Metju) Palmer strahovito upirao da se završi sporazum Izraela i Kosova, a znam da je bio protiv vašingtonskog sporazuma. E sad ćemo da vidimo da li hoćeš da podelimo energetske resurse jezera Gazivoda", naveo je Vučić.


Prikazivanje članaka po tagu narodna lirska pesma\nPonedeljak, 21 Septembar 2015 11:11\nKletva za kletvom je kratka narodna lirska pesma iz zbirke Narodne srpske pjesme Vuka Stefanovića Karadžića objavljene 1824. godine. Svojom pričom, sadržinom i iskazanim mislima i osećanjima ova pesma ima osobine porodične narodne lirske pesme. Naslov pesme Kletva za kletvom je u potpunom kontrastu sa sadržinom. Kletva je povezana sa proklinjanjem nekoga sa željom da mu se nešto neprijatno desi i izražava bol, bes i mržnju, a u sadržini pesme Kletva za kletvom se niže dobra želja na dobru želju.\nSubota, 19 Septembar 2015 11:06\nNarodnu lirsku pesmu o devojci koja čuva nebeske vratnice, Anđa Kapidžija, Vuk Stefanović Karadžić je zapisao na beloj poleđini karte za diližansu od Beča do Zemuna, iz 1820. godine. Iako se ovoj pesmi često pripisuje mitološko poreklo Vuk je nije svrstao među mitološke pesme, nego u "ljubavne i druge različne ženske pjesme".\nČetvrtak, 25 Septembar 2014 11:43\nJablanova moba pripada posleničkim narodnim lirskim pesmama, koje su nastale u procesu rada. U njoj se peva o silnoj mobi, starinskom običaju međusobnog pomaganja na selu, čime se naglašava solidarnost. Kao i mnoge posleničke narodne lirske pesme i ova pesma sadrži skriven motiv ljubavi, Jablana prema svojoj gospođi koja je ostala sama "kod dvora".\nNedelja, 21 Septembar 2014 11:56\nPorodične narodne lirske pesme često pevaju o uzajamnoj i nežnoj ljubavi među braćom i sestrama. Najviše ljubavi i topline ima u pesmama koje pevaju o ljubavi sestre prema bratu. Poznatoj narodnoj lirskoj pesmi, Najveća je žalost za bratom Vuk Stefanović Karadžić je dao naslov kada ju je štampao prvi put 1815. godine, čime je odredio njenu osnovnu temu.\nSubota, 20 Septembar 2014 11:42\nPonedeljak, 08 Septembar 2014 12:07\nMitološke pesme spadaju u najstarije narodne lirske pesme. Nastale su u davna vremena kada ljudu nisu shvatali mnoge prirodne pojave i objašnjavali ih mitološkim predstavama. Često su junaci ovih pesama nebeska tela, Sunce i Mesec, koja su prikazana kao živa bića koja imaju roditelje, dom, svakodnevne obaveze. Poznata lirska narodna pesma sa ovom temom je Sunce će sve ogrejati.\nNedelja, 07 Septembar 2014 12:10\nNarodna lirska pesma Nadžnjeva se momak i djevojka spada u posleničke narodne lirske pesme ili pesme o radu. U njoj se veliča druženje na mobi kao zajedničkoj, dobrovoljnoj pomoći u korist svih, na koju su se veoma rado odazivali momci i devojke, jer je to bila retka prilika da budu blizu jedno drugom. Pored motiva rada u pesmi je dat motiv takmičenja, kao i skriven motiv ljubavi između dvoje mladih.\nPetak, 05 Septembar 2014 11:34\nU posleničkim narodnim lirskim pesmama opeva se rad, koji se često doživljava kao lepota i radost, ali i kao prilika za druženje, razgovor pa i ljubav. Narodni pevač je, međutim umeo da uoči razliku između rada na imanju gostoljubivog domaćina i škrtog gazde eksploatatora. Kratka narodna lirska pesma Zao gospodar, koja pripada krugu posleničkih pesama obojena je snažnom socijalnom notom i ističe negativno osećanje koje pobuđuje rad kod zlog gospodara.\nVi ste ovde: Home Pero Prikazivanje članaka po tagu narodna lirska pesma


Otvaramo centar za strani jezik pod sifrom 8559 Ostalo obrazovanje delatnost, kako najbolje definisati radno vreme koje ce da stoji na ulaznim vratima s obzirom da ce se u prostorijama boraviti samo kad imaju dogovoreni casovi, da li je najbolje staviti tipa od 10 do 11 pon-petak, pitanje cisto da ne bi imali problema sa inspekcijom u slucaju da svavimo od 09-21h, a vecinu dana potencijano ce biti zakljucano. - Moja Firma\nPOČETNA Pitanja i odgovori Pravo Otvaramo centar za strani jezik pod sifrom 8559 Ostalo obrazovanje delatnost, kako najbolje definisati radno vreme koje ce da stoji na ulaznim vratima s obzirom da ce se u prostorijama boraviti samo kad imaju dogovoreni casovi, da li je najbolje staviti tipa od 10 do 11 pon-petak, pitanje cisto da ne bi imali problema sa inspekcijom u slucaju da svavimo od 09-21h, a vecinu dana potencijano ce biti zakljucano.\nNe postoje pravne prepreke da odvojite radno vreme sa strankama/klijentima/polaznicima od radnog vremena zaposlenih. Imajte na umu da je podjednako pogrešno da se radi van radnog vremena, kao i da se ne radi u navedeno vreme. Takođe, možete videti kako su ostale škole stranih jezika uredile ovo pitanje, na njihovim vratima.


Gužve na autoputu, Gazeli i u Bulevaru Mihajla Pupina\nSaobraćaj u Beogradu, ovog popodneva, odvija se usporeno na nekoliko saobraćajnica, ali bez većih zastoja, javljaju beogradski taksisti.\n- Saobraćaj je pojačan najviše na Gazeli u pravcu Dušanovca, na autoputu u pravcu centra grada i u Bulevaru Mihajla Pupina ka Terazijskom tunelu - poručuju iz "Beogradskog taksija".\nTakođe, veći broj vozila primećen je na Voždovačkom kružnom putu, ali se situacija polako normalizuje.\nOstale ključne saobraćajnice u gradu su prohodne, potvrđuju taksisti.\nNajveće gužve na Gazeli, kolone i u Bulevaru Mihajla Pupina\nGužve na Novom Beogradu, autoputu, Gazeli, a posebno PANČEVCU\nGužve ovog popodneva samo na Gazeli\nU toku je potraga za muškarcem koji je oko 9 sati i 15 minuta, izvršio razbojništvo u Kovilovskoj ulici, u beogradskom naselju Borča.\nKUCE I MACE NA CRVENOM TEPIHU Božidarac na velika vrata uveo ljubimce u svoju ustanovu\nViše od 50 kućnih ljubimaca sa ponosnim vlasnicima prisustvovalo je sinoć "Pet Oskaru" juče u galeriji "Božidarac".


Opština Mali Zvornik kupila Domu zdravlja sanitet i biohemijski analizator – Opština Mali Zvornik\nNavigacija:Početna/Vesti/Opština Mali Zvornik kupila Domu zdravlja sanitet i biohemijski analizator\nObjavio Opština Mali Zvornik|2020-07-07T19:55:17+02:007 jula, 2020|Vesti|0 komentara\nMali Zvornik, 07.07.2020. godine\nDom zdravlja Mali Zvornik dobio je novo sanitetsko vozilo i automatski biohemijski analizator.\nSanitet i laboratorijska oprema koštali su ukupno oko 7,5 miliona dinara, a nabavka je, većim delom, finansirana sredstvima iz budžeta opštine.\nDeo novca za kupovinu vozila i opreme, u iznosu od oko 600.000 dinara, donirali su lokalni privrednici.\nDirektorka ustanove Valentina Ristić zahvalila je lokalnoj samoupravi i privrednicima na vrednoj nabavci za Dom zdravlja, istakavši da su kupovinom saniteta i laboratorijske opreme znatno poboljšani uslovi za primarnu zdravstvenu zaštitu stanovništva i omogućeni bolji uslovi rada za zaposlene u ustanovi.\nOna je istakla da je ovo drugo po redu sanitetsko vozilo koje je opština kupila Domu zdravlja u poslednje tri godine, navodeći da je pre njega, 2017. godine, nabavljeno terensko sanitetsko vozilo, marke Dacia Duster, predviđeno prvenstveno za vožnju u brdovitim i teško dostupnim predelima.\nDirektorka malozvorničkog Doma zdravlja podsetila je da je kombi sanitetsko vozilo kupljeno i 2008. godine, dok je Dom zdravlja još bio u sastavu Zdravstvenog centra „Dr Milenko Marin“, a da je automatski biohemijski analizator obnovljen nakon skoro 10 godina od poslednje nabavke, dodajući da je prethodni aparat kupljen 2011. godine i da je prilično dotrajao, te da je bilo pravo vreme za kupovinu novog.\nNabavljeni sanitet, marke Ford Custom L2H2, sa pratećom opremom, koštao je 3.750.000 dinara, dok je vrednost laboratorijske opreme 3.600.000 dinara.\nRistić je rekla da se isporuka vozila i opreme očekuje za 30 do 40 dana, koliko standardno traju procedure po okončanju javne nabavke.\nU ovom slučaju, one podrazumevaju uvoz i carinjenje kupljenog vozila i opreme, te pripremu saniteta za upotrebu, koja uključuje opremanje vozila po propisanim standardima, pratećom opremom i signalizacijom.\nDirektorka Doma zdravlja navela je i to da su ugovori o kupovini saniteta i biohemijskog analizatora poslati dobavljačima na potpisivanje.


decembar 2021 - Sindikalna organizacija Rafinerije nafte Pancevo\nSINDIKAT TRAŽI HITNE PREGOVORE O POVEĆANJU OSNOVNE ZARADE\n7 decembra, 2021 od admin u SindikatAktuelno\nJedinstvena Sindiklna Organizacija Naftne Industrije Srbije, prošle nedelje je na zahtev svog članstva, uputila inicijativu Generalnom Direktoru za pokretanje pregovora u vezi sa povećanjem osnovne zarade zaposlenih.\nTokom 2021. godine u Srbiji se beleži povećana inflacija, odnosno indeks troškova života u 2021. godini, koja se prema podacima zvanične statistike kreće u visini od 6,6%, što je tri do četiri puta više od inflacije zabeležene poslednje tri godine (2020 – 1,3%, 2019 – 1,9% i 2018 – 2%). Već u avgustu je Narodna banka Srbije izašla sa saopštenjem da je međugodišnja inflacija dostigla najviši nivo od 2013. godine.\nImajući u vidu sve poremećaje kako društvene, tako i ekonomske sfere života do kojih je dovela pandemija korona virusa koja je i dalje prisutna, čini se da je strah od udara na standard i domaćinstva bio opravdan.\nSindikat Rafinerije nafte Pančevo insistira da se sve napred navedene okolnosti predoče Poslodavcu u neposrednom dijalogu, sa ciljem hitne intervencije i povećanja osnovne zarade zaposlenih u narednoj godini, budući da su projekcije stope inflacije i za narednu godinu izuzetno nepovoljne.


Entoni Hikling: Moje stvaralaštvo je potreba da dođem do istine o sebi – Filmske radosti\nFilmske radosti > Aktuelno > Entoni Hikling: Moje stvaralaštvo je potreba da dođem do istine o sebi\nAnglo-francuski reditelj Entoni Hikling jedan je od gostiju ovogodišnjeg 11. Merlinka festivala, a njegovi filmovi prikazani su sinoć, (u petak) 6. decembra u okviru programa Retrospektiva. Uz razgovor sa rediteljem, tom prilikom održane su projekcije filmova „Jedan duboki uzdah”, „Mali gej dečko”, „Gde konji odlaze da umru” i „Frig”.\nGovoreći o svojim filmovima koje karakteriše religijska simbolika i eksplicitni seksualni prikazi koji često brišu granicu između nadrealizma i realizma, Hikling je istakao da su svi njegovi filmovi inspirisani iskustvima iz njegovog života:\n„Zbog mojih filmova, posebno je to bio slučaj sa filmom „Mali gej dečko”, nailazio sam na kritike zbog prisustva religijskih elemenata koje nisu viđene u filmu pre. Suština je da sam bio veoma uključen u crkvu, posebno kad sam bio mlad. S druge strane, to je bio period kad sam pokušavao da se pomirim sa svojom seksualnošću, i te dve stvari su pružale otpor jedna drugoj jer kao religiozan dečko mislio sam da ću zbog svoje seksualnosti otići u pakao, da sam loša osoba, a opet sam znao da je to moja priroda i da to ne treba da se menja.”\nHikling je dodao da su sva četiri filma prikazana u okviru retrospektive inspirisana njegovim ličnim životom gde se kao inspiracija nameće potreba da se dođe do istine:\n„Mnogi umetnici poput Marine Abramović, Luize Buržoa i drugih koriste svoje lično iskustvo kao polaznu tačku za stvaralaštvo, a u potrebi za takvom vrstom kreacije je ideja o istini, o tome ko smo. U mojim filmovima možete videti scene koje su inspirisane mojim odnosom sa majkom, sa ocem kog sam upoznao pre sedam godina, kao i moj odnos prema crkvi i slično. S obzirom na to da sam dugo radio na sebi kako bih se pomirio sa svojom prošlošću, to mi je omogućilo da svoja iskustva iskoristim kao polaznu tačku za svoj rad jer sam uspeo da prihvatim i zavolim sebe baš takvog kakav sam. To je ono na čemu svi treba da radimo bez obzira kojim poslom se bavimo.”\nDanas (u subotu), 7. decembra zajedno sa glumcem Gaëtanom Vettierom, Entoni Hikling će održati master class pod nazivom „Dealing with nudes in cinema” kada će govoriti o ovoj vrsti iskustva tokom rada na filmu.\nOsim retrospektive Hiklingovih filmova, u okviru druge festivalske večeri prikazani su i meksički film „Nije vam ovo Berlin“, brazilska drama „Sokrat“ i čileansko ostvarenje„Princ“, ovogodišnji dobitnik Queer lava na Filmskom festivalu u Veneciji.\nTreće festivalske večeri, danas (u subotu), 7. decembra na filmskom programu su južnoafrički ratni mjuzikl „Kanarinac“, dokumentarci „Stvaranje Montgomerija Klifta“ i „Kraljice“, vijetnamski film „Song Lang“ Leona Lea koji je gost festivala, kao i francuski ovogodišnji dobitnik Queer palme na festivalu u Kanu – „Portret dame u plamenu“.\nU sklopu pratećeg programa biće održan „Drag Talks“ od 18 sati ispred sale Amerikana Doma omladine Beograda.\nTagged in : entoni hiklin gde konji odlaze da umru jedan duboki uzdah luiza burzo merlinka 2019 Merlinka festival\nPrevious Previous post: Pratite uživo dodelu evropskog Oskara na sajtu Slobodne zone\nNext Next post: „Nije vam ovo Berlin” proglašen za najbolji igrani film Merlinka festivala


Konica Minolta do sredine ove godine otvara novi Showroom u Sarajevu - Akta.ba\n24.04.2018. 11:39 / Izvor: Akta.ba\nKonica Minolta kao vodeći pružatelj proizvoda zasnovanih na slikovnim informacijama, na PDF sajmu su predstavili najnoviji entry level u produkcijskom koloru štampe, to je Accurio Press C3070.\n"To je uređaj koji u minuti radi 71 color A4 stranicu i 81 crno-bijelu stranicu. Ovaj uređaj podržava formate papira od A6 do A3+, a ima dodatnu ladicu formata 330 mm x 762 mm, što ga čini top modelom u ovoj klasi uređaja", rekao je za Akta.ba Edin Smajović, Technical Support Manager u Konica Minolti BiH.\nPored toga, ovaj uređaj omogućava ispise u banner formatu 330 x 1300mm i ovo može raditi kroz automatski duplex, što trenutno nema niko na tržištu osim Konica Minolte.\n"Podržava medije do 350 gr/m² uz ravni prolaz kroz mašinu, tako da debeli papiri mogu da prolaze bez savijanja. Dakle, mogućnost zaglavljivanja papira i kvarenja slike smanjena je na mimimun. Uređaj ima dvije ladice i to u osnovnoj konfiguraciji i bypass ladicu. Cijena mu je jako povoljna u odnosu na konkurentske firme u osnovnoj verziji", dodao je Smajović.\nPored toga, ima automatski uvlakač papira za orginale koji može skenirati 240 i/min, odnosno to je dual automatic scan feeder koji odjednom skenira obje strane lista. Ima finišer koji podržava booklet funkcionalnost što znači može da savija papir i da ga klema po sredini kako bi se dobila booklet brošura bez da se isprintani materijali moraju slati na dodstnu obradu.\n"Ciljani korisnici su mali digitalni print studiji jer za velike štamparije idu veći uređaji. Također, koristan je i za start-up firme koje kreću sa svojim poslom. Cijena je veoma pristupačna i u osnovnoj je konfiguraciji mašina sa poklopcem, bypass-om i izlaznom policom košta 25 hiljada plus PDV što je trenutno najjeftinije na tržištu", objasnio je Smajović.\nSmajović ističe da je ova vrsta uređaja vrlo tražena na tržištu, a uređaj je izašao u februaru. Preteča ovog uređaja je bio AccurioPrint C2060, a o tome koliko je tražen na bh. tržištu govori činjenica da su prodate 22 nove mašine prošle godine.\n"Konica Minolta do sredine ove godine otvara novi Showroom, koji će se nalaziti pored glavnog Merkatora u ulici Ložionička, gdje ćemo izložiti nove industrijske mašine. Imamo mašine sa label printom, imamo mašine koje rade automatsku štampu folije, a bit će u ponudi doradna mašina koja automatski siječe i odvaja reslo od naljepnica i bit će naravno i ovaj novi uređaj Accurio Press C3070, te uređaj bizhub PRESS C1085 koji je najjači iz klase color uređaja", kazao je Smajović.\nKada su u pitanju planovi u segmentu zapošljavanja, ističu da je već zaposlena nova kolegica koja je DIS operator i koja će raditi na industrijskim mašinama za pripremu štampe i prezentacije štamparijama i korisnicima, te ljudima koji planiraju tako nešto kupiti.\n"Naš trend stalno raste i ne stoji na istoj ljestvici, a to je omogućeno stalnim novitetima od Konice Minolte kao proizvođača. U planu je i prodaja opreme za video nadzor sa softverima", dodao je Smajović.\nKonica Minolta ima predstavništvo u Sloveniji, Srbiji, BiH i Hrvatskoj, a kada je u pitanju poslovanje Konice Minolte u drugim zemljama, te u regiji, ističe da BiH i Srbija imaju jedan problem u odnosu na Hrvatsku i Sloveniju, a iz razloga što nismo u EU.\n"Kupci u Hrvatskoj i Sloveniji mogu koristiti fondove koje finansira EU i time im je automatski lakše doći do uređaja ovog tipa, nego firmama u BiH, mada mi uopšte ne zaostajemo u prodaji za tim zemljama iako je naš GDP definitivno lošiji nego u zemljama EU. Dobro se mi borimo ovdje", poručio je Smajović.\nBudući da su svoje proizvode izlagali na PDF forumu, Smajović je istakao da oni koji su im prilazili su 70 posto ljudi koji imaju već uređaje Konice Minolte, ali je svakako bilo i novih klijenata koji će u skorije postati njihovi klijenti.


Renault proizveo 50.000 električnih modela ZOE - Klix.ba\nRenault proizveo 50.000 električnih modela ZOE\n22.4.2016. u 11:15\nKao najveći proizvođač električnih automobila u Evropi, Renault ponosno slavi proizvodnju jubilarnog 50.000-tog modela ZOE, samo tri godine od njegovog lansiranja. ZOE je najprodavaniji električni kompakt u Evropi, koji svakodnevno inspiriše lakoću upravljanja i posjedovanja elektro automobila.\nČak 98 posto vlasnika potpuno električnog modela ZOE je zadovoljno svojim vozilom, a aktuelni trend potvrđuje Renaultovu dosljednost u razvoju električnih vozila. Naime, svake tri minute negdje u svijetu neko odluči konvencionalno vozilo sa unutrašnjim sagorjevanjem zamijeniti za ‘’električara’’.\nOd 2013. godine, a sada već sa titulom najvećeg proizvođača električnih vozila u Evropi, Renault jedini na tržištu u ponudi ima potpunu gamu električnih vozila: Twizy, ZOE i Kangoo Z.E. Od tada tržište električnih vozila eksponencijalno raste sa porastom prodaje od čak 48 posto u 2015. godini širom svijeta. Od ukupno 50.000 proizvedenih modela ZOE, samo prošle godine ih je isporučeno 18.500 sa tržišnim udjelom od 20 posto u Evropi i preko 55 posto na francuskom tržištu.


poreski dug EPCG – Page 2 – Bankar.me\nTag Archives: poreski dug EPCG\nEPCG u prvom kvartalu prihodovala 64,5 miliona, EBIT 11 miliona eura\nJune 3, 2014 BERZA, CRNA GORA, SVE VIJESTI 0\nTokom prvog kvartala 2014. godine Elektroprivreda Crne Gore je poslovala u ekonomskom okruženju punom izazova, a smanjena proizvodnja uslovljena slabijom hidrološkom situacijom u prvom kvartalu negativno je uticala na poslovni rezultat.\nNova Crna lista poreskih dužnika\nPoreska uprava objavila je danas četvrtu Crnu listu 200 poreskih dužnika, koji ukupno duguju oko 149 miliona eura ili 6,37 miliona eura više nego na prethodnom spisku, objavljenom krajem januara.\nDržava povećava udio u EPCG-u\nFebruary 13, 2014 BERZA, CRNA GORA, SVE VIJESTI 0\nDržava Crna Gora blizu je povećanja udjela u Elektroprivredi Crne Gore, nezvanično saznaju Dnevne novine. Na jučerašnjem sastanku predstavnika crnogorske Vlade i A2A nije bilo govora o odlasku italijanske kompanije iz Crne Gore.\nEPCG platila 17 miliona eura duga za porez i carinu\nFebruary 12, 2014 BERZA, CRNA GORA, SVE VIJESTI 0\nElektroprivreda Crne Gore EPCG redovno izmiruje sve obaveze za poreze i carine, saopšteno je iz Ministarstva finansija za Dnevne novine. Redovno izmirivanje obaveza EPCG prema državi bio je uslov Socijaldemokratske partije da podrži Zakon o budžetu za narednu godinu.\nObjavljena nova lista najvećih poreskih dužnika\nJanuary 30, 2014 MAKRO, SVE VIJESTI 0\nNa osnovu Uredbe o uslovima i kriterijumima objavljivanja liste poreskih dužnika (“Sl. list Crne Gore”, br. 56/12 od 09.11.2012.), koju je Vlada Crne Gore donijela u oktobru 2012. godine, a koja se primjenjuje od 1. jula 2013. godine, Ministarstvo finansija i Poreska uprava objavili su inoviranu listu najvećih poreskih dužnika. …\nA2A daje državi oko tri odsto EPCG za dug?\nDogovor o načinu izmirenja duga Elektroprivrede Crne Gore je postignut i to će biti predmet rasprave u crnogorskom parlamentu tokom današnje sjednice, zvanično je saopšteno Vijestima iz Ministarstva finansija. Iz Vladinog resora, na čijem čelu je Radoje Žugić, nijesu odgovorili šta je tačno dogovoreno odnosno kakav će biti model naplate …\nDogovor oko poreskog duga EPCG-a: Pola na rate, pola za akcije\nDecember 10, 2013 BERZA, CRNA GORA, SVE VIJESTI 0\nVlada i italijanski partner A2A usaglasili su se da se dio poreskog duga Elektroprivrede Crne Gore EPCG od ukupno 50 miliona eura izmiri u ratama, a dio tako što bi država kroz dokapitalizaciju povećala vlasnički udio u energetskoj kompaniji, saznaju Vijesti iz više izvora. Prema sadašnjem planu, polovina duga bi …


RTS :: "Budžet kasni zbog aranžmana sa MMF-om"\nEkonomija "Budžet kasni zbog aranžmana sa MMF-om"\n"Budžet kasni zbog aranžmana sa MMF-om"\npetak, 10. nov 2017, 14:12 -> 14:46\nPremijerka Ana Brnabić rekla je da predlog budžeta kasni zbog aranžmana sa Međunarodnim monetarnim fondom.\nBrnabićeva je, na pitanje zbog čega je vlada probila rokove u vezi sa Zakonom o budžetskom sistemu, i što predlog budžeta nije dostavljen Skupštini Srbije u zakonom predviđenom roku, istakla da to nije nešto što je bilo neuobičajeno u prošlosti.\n"Vlada postupa jako odgovorno. Na naš kalendar se Skupština može pouzdati", proučila je Brnabićeva.\nRekla je da očekuje, kada se pozitivno zaključi aranžman sa MMF, da će se bolje "uskladiti budžetski kalendar".\nPovodom navoda organizacije Clean Clothes Campaign, prema kojoj sto hiljada srpskih radnika za male pare šije odeću za velike evropske kompanije, da je lako kritikovati, a teško otvoriti nova radna mesta.\nNiske plate, neplaćeni sati, zagušljive proizvodne hale, bahati šefovi, a odmor i bolovanje kao luksuz - takvi su uslovi u tekstilnoj industriji i industriji obuće u Srbiji. Sa druge strane, tu je država, koja širokom rukom subvencioniše strane investitore, a žmuri na kršenja radničkih prava, navodi se u izveštaju.\nBrnabićeva je, na konferenciji za novinare, reklaa da je videla izveštaj i dodala da je lako kritikovati, a da je teško otvoriti nova radna mesta.\n"Najviše bi Vlada volela da otvara radna mesta, koja imaju prosečnu platu od 2.500 evra i više. Mi nismo bili ta ekonomija, nismo bili i nismo još uvek dovoljno infrastrukturno opremljeni, ni dovoljno povezani da možemo da privlačimo te vrste investicija, niti je obrazovanje na nivou da ekonomija bude zasnovana na inovacijama", objasnila je premijerka.\nDodala je da je Srbija bila suočena sa velikom nezaposlenošću i da je u tom trenutku bio najodgovorniji potez da se dovode „investitori kakvi dolaze u tom trenutku".\nBili smo suočeni s tim da ljudima date neki posao sa nekom platom, ili da nemaju posao i da nemaju platu, a da živimo i dalje u sivoj ekonomiji. Razumem kritike da su niske plate, da svakako može bolje", rekla je premijerka.\n"Morate da pravite dinamičnije tržište, podižete plate, nudite bolje uslove, to je jedini način", naglasila je premjerka.\n"Srbija danas više nije takva zemlja kakva je bila pre tri ili četiri godine. Stvorili smo osnove. Tada je trebalo usvojiti Zakon o radu, koji je bio osnovni preduslov za dinamično tržište rada i da danas imamo nezaposlenost na 11 odsto. Prihvatila sam poziv Aleksandra Vučića da vodim vladu jer stojim iza toga kako je vođena u prethodnom mandatu i koja je bila filozogija za dovođenje investitora", napomenula je Brnabićeva.\nIstakla je da, sada, Srbija, zahvaljujući ozbiljnoj i odgovornoj politici ima zdrav rast i razvoj, političku i fiskalnu stabilnost, i mora da razmišlja kako od ekonomije koja je zasnovana na investicijama, napravi korak ka ekonomiji zasnovanoj na inovacijama.\n"Kada napravimo taj korak, pričaćemo o većim platama. Dokaz da razmišljamo o tom koraku su digitalizacija, ulaganje novca u naučno-tehnološke parkove i startap centre", zaključila je Brnabićeva.\n1 Ruski gas za Srbiju i u 2019. i 2020. po konkurentnim cenama\n2 Brnabić: Fokus su reforme i ulaganja u obrazovanje i kulturu\n3 Memorandum o razumevanju Srbije i Svetskog ekonomskog foruma\n4 Mali: Sprovešćemo reforme o čemu su drugi maštali\n5 Proizvodnja u ribnjacima se smanjuje, ribarima nedostaju subvencije


IBM/Lenovo zauzima vodeću poziciju - PCVesti PCVesti - IBM/Lenovo zauzima vodeću poziciju\nPrema rezultatima istraživanja koje je sproveo RESCUECOM za prvi kvartal 2010.godine pod nazivom Izveštaj o kompjuterskoj pouzdanosti, IBM/Lenovo zauzima vodeću poziciju!\nIzveštaj o kompjuterskoj pouzdanosti za 2010. godinu prikazuje visoke rezultate koje su pet vodećih proizvođača postigli, premašivši prosečne rezultate iz 2009.godine. Kompanija Apple, koja je prošlogodišnji pobednik u svim kategorijama, poboljšala je svoj rezultat u pouzdanosti, ali to i dalje nije bilo dovoljno da vodeću poziciju zadrži u prvom kvartalu 2010.godine. Umesto toga, kompanija Apple pala je na treće mesto. IBM/Lenovo su odlučno zauzeli prvo mesto, poboljšavši svoj rezultat za 200 poena u odnosu na prošlu godinu. Ne treba izostaviti ni kompaniju Asus, koja je zabeležila značajna poboljšanja i zauzela drugo mesto. U prvih pet su se plasirali i Toshiba zauzevši četvrto i HP-Compaq peto mesto. Biće interesatno pratiti koje kompanije mogu da zadrže svoje pozicije u toku 2010.godine, a koje će stagnirati zbog sve većih potreba za popravkom računara.\n5. HP/Compaq (217


Epidemiolog: Hrvatska ima bolju situaciju od većine suseda | Autonomija\n"Hrvatska ima, međutim, najnižu stopu umrlih koja prema podacima od juče iznosi 14 umrlih na milion stanovnika, dok Srbija ima 19"\nDirektor Hrvatskog zavoda za javno zdravstvo i vodeći epidemiolog Krunoslav Capak izjavio je danas da je epidemiološka situacija u Hrvatskoj izrazito pozitivna i da je bolja nego u većini država u susedstvu.\n„Imamo svega osam novoobolelih, što je izrazito povoljna epidemiološka situacija… Zato imamo prostora, kredit da popuštamo mere“, rekao je Capak na konferenciji za novinare Nacionalnog kriznog štaba u Zagrebu.\n„Mi smo na drugom mestu po incidenciji, nižu ima samo Mađarska 274 zaraženih na milion stanovnika, a mi imamo 497 na milion stanovnika. Sve druge imaju puno više – Slovenija 674, Srbija 947, Švedska 1.874, Belgija 4.028″, naveo je on.\nCapak je dodao da Hrvatska ima, međutim, najnižu stopu umrlih koja prema podacima od juče iznosi 14 umrlih na milion stanovnika, dok Srbija ima 19, Mađarska 30, Finska 35, Švedska 225, Belgija 622.\n„Ovo nisu mere, ovo su rezultati našeg rada koje su ostvarili epidemiolozi, krizni štab, Ministarstvo zdravstva, Vlada, mediji i građani koji su slušali preporuke i držali se mera„, rekao je Capak.\nU Hrvatskoj poslednjih dana ima više oporavljenih od trenutno bolesnih. U poslednja 24 časa potvrđeno je osam novoobolelih od korona virusa, 66 se oporavilo, a četiri osobe su umrle, objavio je danas Nacionalni štab civilne zaštite.\nOd početka epidemije, korona virus potvrđen je kod ukupno 2.047 osoba od kojih se oporavilo njih 1.232, a umrlo 63.


Skela i Ušće deo sistema odnošenja komunalnog otpada\nSkela i Ušće deo sistema odnošenja komunalnog otpada\nStiglo rešenje za dugogodišnji problem\nJavno komunalno preduzeće „Obrenovac“ podelilo je meštanima Skele i Ušća kante, čime su zvanično ove mesne zajednice obuhvaćene sistemom odnošenja komunalnog otpada u Obrenovcu.\nDirektor JKP ”Obrenovac” Zoran Lapčević objasnio je da je ovom prilikom podeljeno preko 300 kanti za domaćinstva Ušća i Skele.\n„Kante se dele u skladu sa planom preduzeća da usluga bude dostupna svim građanima, što znači da će sudovi zapremine od 240 litara biti pražnjeni jednom mesečno, kao i po ostatku Obrenovca“, rekao je Lapčević.\nBranislav Vilotić iz Kabineta predsednika opštine je istakao da je, u ovim selima, neadekvatno odlaganje otpada predstavljalo veliki problem.\n„Pre nekoliko meseci su očišćene dve velike deponije u Skeli i idalje radimo na tome. Apelujem na meštane da ne bacaju otpad na mestima koja za to nisu predviđena, jer su kazne do 50 hiljada dinara, a za pravna lica su kazne i mnogo više“, kazao je Vilotić i dodao da su nagrade za one koji uslikaju počinioce pet hiljada dinara.\nPredsednik Gradske opštine Obrenovac Miroslav Čučković podsetio je prisutne i na potpuno rekonstruisan deo Šabačkog puta u dužini od skoro četiri i po kilometra.\n„Rekonstruisan put, sa kompletnom horizontalnom i vertikalnom signalizacijom, predat je na raspolaganje građanima Obrenovca. Ulaz u Obrenovac iz pravca Šapca je urađen po svim standardima. Takođe, sada je obuhvat odnošenja komulanog otpada u celom Obrenovcu kompletno uređen, od jedne do druge granice naše teritorije, od Male Moštanice do Vladimiraca. Za nas je važno što danas krećemo i obuhvat u selu Jasenak. Smatram da iznos od 600 dinara mesečno, je nešto što svako domaćinstvo može da iznese za dobrobit Obrenovca. Sistemski i planski smo radili, tako da kada sam pre godinu dana najavljivao kupovinu novih mašina i nove opreme za komunalno preduzeće, to je bio prvi korak kako bismo mogli da očistimo sve divlje deponije, a nakon toga i da pružimo priliku građanima da čuvamo Obrenovac“, rekao je Čučković.\nOn je iskoristio priliku i najavio da se iz Skele, mašine koje su radile rekonstrukciju puta, sele u Ljubinić, gde će se rekonstruisati deonica od preko osam kilometara ka Joševi, kao i da u utorak počinju radovi na rekonstrukciji puta od okretnice do nadvožnjaka u Poljanama.


19. februar 2014. Sastanak narodnog poslanika dr Milorada Mijatovića sa članovima sindikata Kraljevine Švedske\nOn je rekao da saradnja koja postoji između švedskih sindikata, udruženja poslodavaca i predstavnika samostalnih sindikata Srbije, veoma značajna, posebno istučući taj značaj iz ugla člana Socijaldemokratske partije. Važnost takvih razgovora i saradnje posebno dobija na značaju zbog činjenice da je Srbija počela pristupne pregovore sa Evropskom unijom i da se već u aprilu očekuju prvi konkretni razgvori o poglavljima 23, 24 i 32. Takođe, Švedsko iskustvo može biti značajno i u trenutku kada je pred nama usvajanje zakona o radu jer je cilj dobiti što kvalitetniji, reformski zakon, koji neće umanjivati stečena prava zaposlenih.\nŠef kancelarije za sindikate u Zapadnoj Švedskoj, Krister Anderson (Krister Andersson) rekao je da je zajednički projekat i saradnja od velike koristi, ne samo za Srbiju, već i za Švedsku. On međutim ističe da pored sve želje da pomognu savetima i primerom svoje prakse Srbiji, naša zemlja, mora da izabere svoj put, prateći potrebe i zahteve situacije u zemlji, koji su uvek specifični i kao takvi traže specifična rešenja. On ipak veruje da će Srbija uspešno prevazići sve prepreke koje nosi usklađivanje sa evropskim standardima, jer kako kaže Srbija ima jake sindikate u poređenju sa mnogim zemljama.\nNarodna poslanica Slavicа Savić je postavila pitanje da li u Švedskoj kolektivni ugovori imaju značaj i da li su na nacionalnom nivou i da li ih ima u privrednim društvima, i na njega dobila pozitivan odgovor. Sastanku su prisustvovali prof dr Vladimir Marinković, predsednik Saveza samostalnih sindikata Vojvodine Goran Milić i Predsednik samostalnih sindikata Vojvodine, Miodrag Bardonjić.


Održana radionica o zakonskoj regulativi u oblasti hrane u EU\nBack PRIVREDA INSTITUCIJE Održana radionica o zakonskoj regulativi u oblasti hrane u EU\nutorak, 18 septembar 2018 22:50\nSa ciljem da učesnike upozna sa osnovnim smernicama zakonske regulative u oblasti hrane i prehrambene industrije koja je na snazi u Evropskoj uniji (EU), radionica „Na putu ka Inovacionoj Uniji: Evropska zakonska regulativa u oblasti hrane“ održana je u Privrednoj komori Vojvodine (PKV). Radionica je deo projekta „Inovativni ciklus razvoja prehrambenih proizvoda“, u organizaciji Naučnog instituta za prehrambene tehnologije Univerziteta u Novom Sadu i PKV, a koju je realizovala grupa stručnjaka iz irskog razvojnog instituta „Teagasc-Agriculture and Food development Authority“.\n- Veoma nam je drago što možemo da pomognemo održavanje ove radionice sa relevantnim predavačima iz inostranstva. Izuzetno je važna oblast proizvodnje hrane i sve mogućnosti koje mogu da dovedu do bolje pozicije naših proizvođača u ovako važnom i osetljivom segmentu kao što je proizvodnja hrane, za nas su veoma bitne i zbog toga nam je ova radionica izuzetno značajna - rekao je sekretar Udruženja industrije PKV, mr Zoran Trpovski.\nDodao je da ovaj i slični projekti, treba dalje da doprinesu tome da se praksa kroz nas kompletno uskladi sa praksom EU, kako bi naše veoma kvalitetne i dobre firme u ovoj oblasti, kako kaže, bile još bolje. Projekat „Inovativni ciklus razvoja prehrambenih proizvoda“ sada je u trećoj godini realizacije, a na radionici bilo je reči o propisima koji regulišu primenu novih procesnih tehnologija i sastojaka, propisima koji regulišu bezbednost hrane, sa posebnim osvrtom na mikotoksine i hemijske rezidue, kao i na propise koji regulišu označavanje nutritivnih svojstava hrane.\n- Tema radionice je primena i usklađivanje propisa u oblasti hrane, s obzirom da smo mi kao nauka u obavezi da razvijamo prehrambene proizvode koji će biti usklađeni sa svim regulativama. Istovremeno, tu smo da pružamo našoj industriji svu moguću podršku i odgovore na sva pitanja koja oni imaju kada je zakonska regulativa u pitanju, jer naši proizvođači sve više žele da plasiraju svoje proizvode na tržište Evropske unije - istakla je naučni savetnik u Naučnom institutu za prehrambene tehnologije i koordinator projekta „Inovativni ciklus razvoja prehrambenih proizvoda“, dr Milica Pojić.\nPrema njenim rečima, tehnologija u oblasti hrane veoma intenzivno se razvija, kao i nove procesne tehnologije, u formulaciji proizvoda se primenjuju novi sastojci i sirovine, a sve to potrebno je na neki način deklarisati tako da odgovara svim propisima.\n- Nama je kroz ovaj projekat bio i cilj da ostvarimo usku saradnju između nauke sa jedne strane i privrede sa druge, a regulatornih tela sa treće strane, jer svi imamo jedan cilj - da konzumiramo hranu koja će biti prvenstveno, zdravstveno bezbedna, zatim i kvalitetna po sastojcima koje sadrži - naglasila je dr Milica Pojić.


Joksimović: Jačanje ruske meke moći globalni trend – Centar za spoljnu politiku\nJoksimović: Jačanje ruske meke moći globalni trend\nPosted by Editor on 19. 09. 2016. 27. 10. 2016.\nBEOGRAD – Jačanje ruske meke moći predsednica Centra za spoljnu politiku Aleksandra Joksimović vidi kao globalni trend, navodeći da su u Srbiji neki pravci širenja te moći mediji, ali i saradnja s određenim nevladinim organizacijama i političkim strankama sa proruskim stavovima.\nJoskimovićeva u izjavi za Tanjug navodi i da svaka velika sila uvek ima i instrumente meke moći kojima utiče na zbivanja u različitim državama i globalno, pa tako i zapadne sile, koje imaju i veliku ekonomsku moć i moć u svim drugim sferama.\n„Naravno da uvek postoje instrumenti meke moći koji su u njihovim rukama takođe“, rekla je Joksimovićeva.\nNavodeći da tu vrstu uticaja koriste i neke druge zemlje, poput Turske, Joksimovićeva kaže da to ne mora uvek da ima negativan predznak, ali dodaje da može značiti insistiranje na određenim političkim stavovima.\nNa pitanje da li meka moć Rusije u Srbiji može da prolongira evropske integracije, Joksimović kaže da su kamen spoticanja unutar same EU različiti stavovi EU i odsustvo jedinstvenog stava u vezi sa politikom prema Rusiji što, dodaje, govori u prilog tome da odnos Srbije prema Rusiji u ovom trenutku nije od krucijalnog značaja za njen napredak na putu ka EU.\nOdnosi na međunarodnoj političkoj sceni se, kako kaže, svakodnevno ubrzavaju i doživaljaju dramatičine obrte, tako da je neizvesno kako će izgledati zajednička spoljna i bezbednosna politika EU u trenutku kad Srbija bude otvorila Poglavlje 31.\n„U zavisnosti od toga kakvi odnosi budu između EU i Rusije u trenutku kada do tog poglavlja dođemo, on na određeni način može uticati, ali još se ne nalazimo u toj fazi“, kaže Joksimović.\nObjasnila je da, kada govorimo o odnosima sa Rusijom, u ovom trenutku je kamen spoticanja unutar same EU činjenica da ne postoji unitarni glas koji govori o jedinstvenim stavovima u vezi sa politikom prema Rusiji.\nPrema njenim rečima, sankcije koje EU primenjuje u odnosu na Rusiju u ovom trenutku su produžene do marta 2017. godine, ali istovremeno postoji veliki broj, čak i ključnih zemalja i značajnih aktera na političkim scenama u ključnim zemljama koje smatraju da politiku sankcija prema Rusiji treba preispitati i redukovati.\nJoksimovićeva kaže da suštinski Srbija teži evropskim integracijama, da su integracije poslednjih 15-16 godina tema svih predizbornih kampanja, da su samo one stranke i koalicije koje su zagovarale evropski put imale realnih šnasi da dobiju izbore, te da se čini da je većinska Srbija u potpunosti okrenuta evropskim integracijama.\nPremijer Aleksandar Vučić rekao je gustujući na RTS-u da u Srbiji ima meke moći i Rusije i zapadnih zemalja, ali da smo mi nezavisni i suvereni, te da nikakav pokušaj destabilizacije Srbije neće promeniti naš strateški put i odluku kuda idemo.\n„To je način pritiska na našu zemlju i s tim morate da naučite da živite. To svi rade. Svi su zainteresovani za ovo područje, a mi smo zainteresovani da sačuvamo svoju zemlju. Mi smo nezavisni i suvereni“, poručio je Vučić.\nPrethodni članak Joksimović: Narednih dana razrešenje i pad tenzije\nSledeći članak Đukanović: Ništa se suštinski ne menja posle referenduma


Za tri meseca plasirano 90 miliona evra manje robe na KiM\nTanjug 5. februara 2019. 14:28\nPriština je 6. novembra uvela takse od 10 odsto na robu iz centralne Srbije, a zatim ih od 21. novembra podigla na 100 odsto.\n„Podaci su takvi da ne možemo da procenimo kolika je konačna šteta svih kompanija koje posluju sa KiM. Ali, što duže mere traju, to će za naše privrednike biti nepovoljnije pošto je neko drugi zauzeo prostor. Svima je jasno da ćemo se ukoliko ostanu te takse teško vratiti na to tržište“, kazao je Radovanović Tanjugu.\nIstakao je, takođe, da je neophodan politički dogovor kako bi se taj problem prevazišao i da tu misli na koordinaciju međunarodne zajednice, pre svega, EU i SAD, koje mogu da utiču na Prištinu da povuče takse.\nRadovanović je podsetio da takse Prištine na srpsku robu nisu u skladu sa CEFTA sporazuma, niti sa Sporazumom o stabilizaciji i pridruživanju sa EU\n„Nadamo se da će, pošto privrednici trpe veliku štetu, u što kraćem roku to biti rešeno kako bi opet imali slobodan promet robe i usluga. Na tom tržištu je srpska roba sada zamenjena proizvodima iz Makedonije, Albanije, Slovenije, Grčke, Turske“, rekao je Radovanović.


Isporučena zaštitna odijela za vatrogasce-spasioce - Sluzba Zastite Opstine Pljevlja\nIsporučena zaštitna odijela za vatrogasce-spasioce Sluzba zaštite - vatrogasna\nKao što smo najavili prije 15-dana, pljevaljskoj Službi zaštite i spasavanja isporučena su zaštitna odijela za prilaz vatri - gašenje požara i tehničke intervencije.\nNaime, zahvaljujući donaciji Ambasade Narodne Republike Kine u iznosu od oko 38.000 evra, Služba zaštite i spasavanja opštine Pljevlja prvi put će dobiti standardizovana odijela koja posjeduju sve neophodne sertifikate. Radi se o kompletima jakni i pantalona a cijena jednog kompleta je 1.250 eura.\nOdijela su izuzetnog kvaliteta a proizvođač je renomirana njemačka firma „Texport“. Ovakva odijela u Crnoj Gori još posjeduju vatrogasci-spasioci u Podgorici, Kotoru, J.P. ”Aerodromi Crne Gore” i dio vatrogasaca-spasilaca u Herceg Novom.\nZaštitna odijela za prilaz vatri - gašenje požara i tehničke intervencije doprinijeće da vatrogasci-spasioci zaštite svoje živote i zdravlje a istovremeno budu još efikasniji u poslovima koje obavljaju.


Tekstovi sa tagom: Iona Chavela\nFotografija se polako pretvara u belešku, u način da se uhvate i sačuvaju trenuci. Foto-dnevnici su tako postali mesta za skladištenje prizora koji su se bar na kratko zadržali u fokusu, i odvukli oko na svoju stranu. Kao dokaz tome služi i ono što radi Iona Chavela – današnja gošća XXZ magazina – čije su fotografije proizvod svakodnevnog života, a posebno prirodnog okruženja koje ume da iznenadi, te pokaže nešto sasvim neočekivano i sveže. Chavela inspiraciju crpi i iz filmskih scena, a posebno iz radova Wesa Andersona, pa se trudi da u stvarnosti pronađe boje koje mogu da se vide i u njegovim filmovima. Kako sama kaže, nada se da će posmatrač moći da oseti makar deo onoga što je i sama osećala u potrazi za scenama, te tokom snimanja fotografija. Oni koji budu poželeli da saznaju više o onome što radi Iona Chavela mogu to da učine na njenom Instagram profilu.


Razgovor sa grupom privrednika koji posluju na području USK - VLADA USK\nRazgovor sa grupom privrednika koji posluju na području USK\n23.12.2021 - 18:51 by Administrator\nMustafa Ružnić, premijer Unsko-sanskog kantona razgovarao je jutros sa grupom privrednika koji posluju na području USK. Sastanku, iniciranom od Udruženja poslodavaca, prisutni su bili i ministrica privrede Samra Mehić i predsjednik Privredne komore USK Enes Ružnić, a povodom najave poskupljenja električne energije za realni sektor.\nVlada USK, već je, na jednoj od prethodnih sjednica donijela zaključak kojim izražava protivljenje enormnom povećanju troškova privredi.\nKako su predstavnici privrednih poduzeća naveli i na ovom sastanku, novim ugovorima o snabdijevanju električnom energijom koje su privredna društva dobila od elektroprivreda u FBiH se cijena električne energije za privredu povećava od 150, a za neke kompanije i do 350 posto.\nTokom sastanka je dogovoreno da Vlada USK podrži privredna poduzeća i Udruženje poslodavaca i zvanično reaguje prema Vladi FBiH sa inicijativom za donošenje odluke o ograničavanju rasta cijena električne energije do maksimalno 20 posto za privredu.


Afera ‘Panama papers’: Policija upala u sjedište UEFE | Banjaluka.net\nAfera ‘Panama papers’: Policija upala u sjedište UEFE\nŠvajcarska policija upala je danas u sjedište upravnog tijela Evropske fudbalske federacije /UEFA/ u Nionu kako bi prikupila informacije o ugovoru koji je, navodno, potpisao bivši zvaničnik UEFA Đani Infantino, sada šef Međunarodne asocijacije fudbalskih asocijacija /FIFA/.\n-UEFA može da potvrdi da je švajcarska federalna policija postupila po potjernici i tražila uvid u ugovore između UEFE i kompanije Kros Trejding/TeleAmazonas. UEFA je pružila federalnoj policiji svu relevantnu dokumentaciju koju posjeduje i u potpunosti će sarađivati – navodi se u saopštenju međunarodne fudbalske asocijacije.\nPrema izvještajima iz nekoliko novinskih organizacija koje su se pozivale na “Panamske papire” koji su “procurili u javnost”, Infantino je potpisao ugovor sa dvojicom argentinskih biznismena – vlasnika Kros Trejdinga, koji su poslije optuženi u SAD.\nZbog medijskih izvještaja o potpisanom ugovoru, Infantino je juče rekao da je “užasnut jer se sumnja u njegov integritet”.


Hiljade studija su pokazale, a bečki pulmolog Volfgang šteflič potvrdio, da postoji preko 100 različitih vrsta eteričnih ulja koja imaju čitav niz različitih dejstava na ljudski organizam. Ona pomažu kod raznih oboljenja, u nezi kože, pa čak i utiču na psihičko zdravlje čoveka.\nTakođe, ovaj doktor savetuje da se vodi računa o kvalitetu eteričnog ulja pri kupovini. Naime, sastojci eteričnih ulja su veoma mali i brzi pa tako i brzo razvijaju svoje dejstvo u telu. Najbolje bi bilo da se posavetujete sa apotekarom ili farmaceutom pri kupovini ulja, kao i da provreite da li ste kojim slučajem alergični. Preporučuje se umereno korišćenje eteričnih ulja, da ih razblažujete pri korišćenju jer nerazblažena mogu da izazovu iritaciju kože.\nKvalitet kod eteričnih ulja je veoma važan, jer pojam eterično ulje nije zaštićen i zato ne postoji garancija za kvalitet. Oznaka bi trebalo da sadrži latinsko ime biljke, korišćeni deo biljke i zemlju porekla. Kao i uvek mi vodimo računa o Vama i Vašoj koži pa vam stoga preporučujemo da koristite eterična ulja Prirodne kozmetike Mariglod.\nSaveti za "brisanje" godina\nČisto lice pred spavanje - Bez obzira da li ste tog dana nanosili šminku lice treba da očistite pre...\nEgipat (4000 godina pne) U drevnom Egiptu nalazimo prve arheološke dokaze kozmetike. U to vreme su žene robovlasnika stavljale svetlo zelenu...


Projekt “Brze pošte na nivou BiH” - Radio Srebrenik\nProjekt “Brze pošte na nivou BiH”\nOd prvog oktobra ove godine svi gradovi u BiH biće povezani brzim prenosom paketa i dokumenata u roku od 24 sata. BH pošta, Srpske pošte i Hrvatska pošta Mostar pokreću novi zajednički projekt “Brze pošte na nivou BiH”.\nTri pošte u BiH dogovorile su se da zajedno odgovore novim potrebama i uslovima savremenog tržišta.To će značiti da svaki korisnik u gradu u roku od 24 sata dobija brzu poštu, u ruralnim sredinama 48 sati.\n“Za korisnike to znači da će moći iz bilo kojeg grada u BiH u bilo koji grad u BiH, bez obzira u kojoj se županiji ili entitetu radi poslati neki dokument ili paket i da može od tri pošte očekivati da ispune rokove”, rekao nam je direktor “Hrvatske pošte” Mostar.\nTrenutno ne postoji ovakva usluga na tržištu BiH u smislu da je toliki broj ljudi angažiran na njenoj realizaciji. Problem podijeljenosti područja ograničavao je razvoj ove usluge. Međutim, ukoliko želimo imati uspješnu uslugu, osnovi preduslov za to je pokrivenost cijelog područja BiH, što ćemo i dobiti sa uvođenjem ove usluge, kažu iz BH pošte.\nPrethodni članakJapanac koji je ubio 19 osoba s poteškoćama u razvoju: Ne kajem se, trebaju svi umrijeti\nNaredni članakObustavljen saobraćaj na graničnom prelazu Bijača


Jutrošnja dojava o postavljenoj bombi u zgradi MSŠ Hazim Šabanović, bila je lažna – potvrdio je za Radio Q Nijaz Šahinović iz ove obrazovne ustanove. Prema njegovim riječima nastava u školi počinje u 10.25 sati nakon što su učenici i nastavno osoblje bili evakuisani iz zgrade od 8.30 sati.\n„Radi se o lažnoj dojavi, što je pokazala i KDZ provjera škole u sastavu policija, vatrogasci i vozilo hitne pomoći. U skladu sa propisima škola je bila privremeno evakuisana, djeca su bila sklonjena na sigurno“ – izjavio je Šahinović za Radio Q.\nPrema njegovim riječima prvi telefonski poziv koji je jutros upućen u ovu ustanovu bio je prijetnja bombom oko 8.15 sati nakon čega je počela evakuacija.\nPripadnici PS Visoko rade na otkrivanju osobe koja je uputila poziv o postavljanju bombe u zgradu MSŠ Hazim Šabanović u Visokom.


Federika Mogerini - Blic Online\nPOSLEDNJI DAN MANDATA Mogerini poželela sve najbolje Borelju: Kancelarija je u dobrim rukama\nVisoka predstavnica EU za spoljnu politiku i bezbednost Federika Mogerini, danas je, poslednjeg dana mandata, poželela sve najbolje svom nasledniku Đuzepu Borelju u vršenju te funkcije i poručila da ostavlja kancelariju "u dobrim rukama".\nMogerini poziva na uzdržanost u Boliviji\nVisoki predstavnik EU za spoljnu politiku i bezbednost Federika Mogerini pozvala je na uzdržanost usled političkih nemira u Boliviji.\nDijalog Beograda i Prištine gotovo godinu dana "tapka u mestu", a njegovi stari učesnici će se večeras, posle dugo vremena, ponovo naći za istim, briselskim stolom.\nŠefica diplomatije Evropske unije Federika Mogerini još jednom okuplja lidere zapadnobalkanske šestorke na radnoj večeri u Briselu. U pitanju je poslednji i oproštajni sastanak Visoke predstavnice s regionom koji je, prema rečima same Mogerini, bio prioritet njene politike, odmah nakon pitanja evropske bezbednosti i odbrane.\nOdlazeća šefica EU diplomatije Federika Mogerini organizovaće u utorak, 29. oktobra, radnu večeru za lidere sa Zapadnog Balkana, saznaje Tanjug.\nMogerini: Posao pregovarača nije lak, zahteva tvrdoglavost i strpljenje\nŠefica EU diplomatije Federtika Mogerini ocenila je u Njujorku da je posao posrednika u postizanju sporazuma danas složeniji nego ikada i da zahteva tvrdoglavost i strpljenje.\nMinistar inostranih poslova u Savetu ministara u tehničkom mandatu Igor Crnadak rekao je u Njujorku da su svi u BiH svesni da napretka ka EU neće biti bez formiranja vlasti na svim nivoima, ističući da je u ovom trenutku nemoguće proceniti kada će vlast biti formirana.


Izvor: B92, 17.Jun.2021, 06:11\nBrisel -- EU procenjuje da li novi mađarski zakon kojim se zabranjuje "pokazivanje i promocija homoseksualnosti" mlađima od 18 godina krši zakonodavstvo bloka.\nPedsednica Evropske komisije Ursula fon der Lajen je rekla da je Unija veoma zabrinuta zbog novog zakona u Mađarskoj. "Proveravamo da li je to kršenje zakonodavstva EU. Verujem u >> Pročitaj celu vest na sajtu B92 << Evropu koja prihvata različitosti, a ne onu koja je skriva od naše dece", kazala je ona.\n"Niko ne sme biti diskriminisan na osnovu seksualne orijentacije", poručila je predsednica Evropske komisije Ursula fon der Lajen na svom Tviter nalogu, prenosi Rojters.\n"Ono što ovaj zakon i diskurs čine jeste mešanje zločina nad decom sa sporazumnom ljubavlju odraslih", ukazao je David Vig, preneo je ranije AP.


Ovakvo stanje je posebno naglašeno kada su u pitanju objekti čiji su vlasnici ili zakupci osobe iz susjednih zemalja, a naročito oni koji samo sezonski rade navedene poslove, ne brinući za kontrole i kazne koje mogu da dobiju, jer se po završetku sezone vraćaju u svoje zemlje. Takođe, veliki broj nelegalnih prodavaca svega i svačega je opsadirao primorske opštine, ne dajući šansu da pošteno rade i zarade oni koji legalno rade i plaćaju poreze od kojih se budzet Crne Gore i puni, a koji ujedno i upošljavaju domicilno stanovništvo. Vlasnici malih ugostiteljskih preduzeća koji upošljavaju dvadesetak radnika dnevno imaju četiri kontrole i njihovi uposlenici moraju potrošiti par sati na prikazivanje svih dokumenata koji se traže na uvid, a oni čiji su ljetnji poslovi samo u prolazu i koji već sa dolaskom septembra napuštaju primorje ne moraju da brinu takvu brigu.\nLiberali pozivaju inspekcijske organe da svoju pažnju usmjere na nelegalno poslovanje i neregistrovane firme koje rade u svim primorskim gradovima i od kojih se ne naplaćuje niti jedan cent po osnovu poreza. Ovakav vid nelegalnog rada država treba najstožije da sankcioniše, a vlasnicima - takvih objekata, mora biti zabranjeno da se na području Crne Gore više bave bilo kojom djelatnosti. To što su državljani drugih država ne smije biti alibi da se protiv njih ne povede odlučna akcija kojom će se, između ostalog, dati doprinos očuvanju ekonomske supstance Crne Gore. Ako se ovakvim pojavama, sezonskog posla mimo regularnih tokova i odnošenja prihoda iz Crne Gore, ne stane na put deficiti u budžetu biće sve veći, a prihodi sve manji.\nZaštitimo svoju privredu, jer od nje živimo, zaštitimo privrednike koji čestito rade svoj posao i ulažu u Crnu Goru.\nČlanovi Odbora za ekonomiju, finansije i budžet LPCG


VojvodinaCafe - Neke odredbe Zakona o Vojvodini više ne važe\nNeke odredbe Zakona o Vojvodini više ne važe\nVest objavljena: 16.07.2012 13:41\nOdredbe Zakona o utvrđivanju nadležnosti Vojvodine, koje je Ustavni sud Srbije proglasio neustavnim, prestale su da važe, objavljeno je u poslednjem broju "Službenog glasnika". Ustavni sud Srbije 10. jula osporio je 22 odredbe Zakona o utvrđivanju nadležnosti Autonomne Pokrajine Vojvodine.\nMeđu tim odredbama su i ona da je Novi Sad glavni grad Pokrajine, kao i da Vojvodina može osnivati svoje predstavništvo u Briselu. Sud je odluku o oceni ustavnosti tog zakona 13. jula uputio na objavljivanje u "Službeni glasnik". "Glasnik" u kome je objavljena odluka nosi, takođe, datum 13. jul.\nU odluci Ustavnog suda se navodi da osporene odredbe prestaju da važe danom objavljivanja odluke u "Službenom glasniku".\nNa sednici Suda 10. jula osporene su i odredbe u kojima se navodi da će se u postupku donošenja zakona voditi računa o dostignutom nivou prava građana na pokrajinsku autonomiju, kao i da je u postupku donošenja zakona kojima se uređuju pitanja od pokrajinskog značaja, predlagač dužan da zatraži mišljenje nadležnog organa AP Vojvodine. Ocenu ustavnosti Zakona o utvrđivanju nadležnosti Autonomne pokrajine Vojvodine i Statuta Vojvodine zatražila je 30. novembra 2009. godine Demokratska stranka Srbije. Ta stranka je zatražila i ocenu ustavnosti međusobne usklađenosti ta dva akta.\nUstavni sud je osporio i nadležnost pokrajinskih organa da "bliže uređuje službenu upotrebu jezika i pisama nacionalnih manjina". Takođe je proglašena neustavnom odredba da Vojvodina ima pravo da osnuje javno preduzeće za upravljanje Nacionalnim parkom Fruška Gora. Osporena je odredba da Vojvodina može da donosi strategiju tehnološkog razvoja i da osniva fondove za sufinansiranje pogona visokih tehnologija, rešavanje stambenih pitanja mladih naučnika. Ustavni sud odlučio je da je ukidanje ili spajanje postojećih jedinica lokalne samouprave u ingerenciji Republike. Taj sud je odlučio da je u skladu sa Ustavom Srbije 14 odredbi, čije je preispitivanje takođe bilo zatraženo.


Niška lokalna grupa Udruženja Studenata Tehnike Evrope – BEST Niš – Ove godine, organizuje sada već tradicionalni 6. Međunarodni Letnji Akademski Kurs pod nazivom „May the Skills Be With You“ od 21. do 31. jula 2013. godine u Nišu. Na kursu će pored 25 odabranih studenata sa preko 90 evropskih univerziteta, takođe učestvovati i 15 studenata sa Univerziteta u Nišu. Kurs se organizuje u saradnji sa Univerzitetom u Nišu, kao i njemu pripadajućim fakultetima.\nOvog jula će zahvaljujući kursu „May the Skills Be With You“ studenti iz 17 evropskih zemalja boraviti u Nišu i upoznavati se sa tradicijom ovog grada kao i naše zemlje. Ovo je omogućeno organizovanjem specifičnih događaja, poput Srpske Večeri i obilaska Niša. Sa druge strane, organizovanjem događaja poput Internacionalne Večeri, domaćim učesnicima će biti upriličeno upoznavanje kulture i tradicije svih zemalja odakle dolaze strani studenti. Ovo je idealan način da 15 odabranih domaćih studenata upozna načine razmišljanja, život i provod svojih evropskih vršnjaka, i da im na delu pokaže srpsko gostoprimstvo.\nPored ovog vrlo bitnog socijalnog aspekta, ipak glavni deo međunarodnog kursa je njegov akademski deo. Akademski deo kursa se sastoji od 35 sati akademskih predavanja, treninga i radionica na temu komplementarnih veština i neformalnog obrazovanja. Učesnici kursa će imati prilike da upoznaju kako teorijsku osnovu, tako i praktičnu primenu komunikacijskih i prezentacionih veština, upravljanja vremenom i projektima, rešavanja konflikata... Predavanja će držati profesori Univerziteta u Nišu, kao i predstavnici kompanija koji se u realnom svetu susreću sa važnošću komplementarnih veština u rešavanju svakodnevnih poslovnih problema iz različitih oblasti.\nMeđunarodni letnji akademski kurs su podržali Elektro Mreže Srbije, Studentski parlament Elektronskog fakulteta, Građevinsko-Arhitektonski fakultet, Mašinski fakultet, Yumis A.D., Prodavnice zdrave hrane „Beyond“, Mlekara Leskovac, Picerija „Night ’n’ Day“ i mnogi drugi. Organizacione pripreme se privode kraju i nesumnjivo nas čeka 10 nezaboravnih dana ovog jula, kako za strane tako i domaće studente.


Rok za prelaz na 383 bio je juni ove godine\nOperatori mobilne telefonije na Kosovu, Vala i IPKO, još uvek ne mogu da u potpunosti pređu na pozivni broj 383. Kako iz ovih kompanija kažu, to je zbog njihovih odnosa sa međunarodnim operaterima.\nO tome su dve kompanije obavestile i kosovsko Regulatorno telo za elektronske i poštanske komunikacije Kosova, ARKEP. Prema ARKEP-u, zadnji rok za prelaz na 383 je 31. oktobar, koji je već jednom bio pomeren.\nKosovo je pozivni broj dobilo u decembru 2016. od Međunarodne unije za telekomunikacije, a što je bio rezultat briselskog dijaloga Prištine i Beograda. Rok za prelaz na 383 bio je juni ove godine, ali na zahtev mobilnih operatera, on je pomeren za kraj oktobra.\nPortparol Telekoma Kosova Arsim Biljali navodi da, i pored svih napora da se ovo pitanje reši, prelaz na 383 ne zavisi samo od volje i tehničkih resursa Telekoma, već i od saradnje sa spoljnim partnerima.\n"Uzimajući u obzir složenost ove situacije, kao i naše ciljeve u implementaciji koja predviđa i određene investicije u infrastrukturi Telekoma Kosova, sad za sad potpuni prelaz na 383 je i dalje otvoreno pitanje, a o svemu što sledi biće upoznat i ARKEP", naveo je on.\nOvaj operater inače koristi pozivni broj Maroka 377.\nIz mobilne telefonije IPKO koja koristi slovenački pozivni broj 383 kažu da je ova kompanije aprila ove godine prešla na 383, kako njihova mobilna, tako i fiksna telefonija.\nKako ističe Edona Zogu, odgovorna za odnose sa javnošću, korisnici IPKO-a u slučaju međunarodnih odlaznih poziva figuriraju jedino pod pozivnim brojem 383.\n"Stari pozivni broj 386 može lako da se okonča 1. novembra, ali jedini problem ostaje sa operaterima različitih država sveta koji još uvek nemaju međunarodni sporazum za pozivni broj Kosova, i zbog toga, njihovi klijenti ne mogu da ostvare pozive sa 383. Kako bi naši klijenti bili dostupni svima, tražili smo od ARKEP-a da odloži rok za zatvaranje starog pozivnog sve dok se o tome ne postigne saglasnost sa svim međunarodnim operaterima", kazala je Zogu.\nKrešnik Gaši, direktor Saveta ARKEP-a, izjavio je za Radio Slobodna Evropa (RSE) da pitanje međunarodnih sporazuma pripada operaterima mobilne telefonije i da se odnosi na njihovu recipročnu saradnju.\n"Oni su imali dovoljno vremena da to urade do sada, s obzirom da je ovaj proces trebao da se okonča u roku od 18 meseci", kazao je Gaši. On je dodao da je država Kosovo ispunila svoje obaveze prema operaterima u trenutku kada je pozivni broj 383 bio objavljen u biltenu ITU-a.\nDa li će rok ponovo biti pomeren, odlučiće se naknadno, pošto se bude izvršila analiza zahtev o izazovima sa kojima se suočavaju mobilne telefonije.\nNepostojanje pozivnog broja i upotreba stranih Kosovu je donelo velike troškove do sada - više od 220 miliona evra.


- Došao sam u domaćinsku kuću u kojoj je pre nekoliko dana, taj sastanak najavljen i dogovoren. Ja sam taj sastanak najavljivao u medijima i on se desio u Kremlju – rekao je za ATV Dodik, nakon komentara iz opozicije da se “nije sastao sa predsednikom Rusije Vladimirom Putinom”, piše Srpskainfo.\n– Ne znam da li oni ispadaju pomalo smešni, ali mislim da imaju previše mržnje u svemu tome. Mislim da bi svakome bilo važno u Srpskoj, bili u vlasti ili opoziciji da predstavnici srpskog naroda mogu da dosegnu do Kremlja i kancelarije Vladimira Putina. Zašto to kod nekih nije bitno, to je stvar njihovim malih duša i pakosti koje oni ne mogu da prevaziđu – istakao je Dodik.\nI portparol ruskog predsjednika Dmitrij Peskov potvrdio je da se Vladimir Putin sastao u Kremlju sa Miloradom Dodikom. Peskov je dodao da je to bio privatni sastanak u Kremlju. On je pojasnio da Kremlj ne saopštava o svim sastancima Vladimira Putina, pa zbog toga, po njegovim rečima, nije bilo saopštenja iz Kremlja.\nDODIK SE OGLASIO POVODOM SANKCIJA "Nisam biran da bih zastupao američke, već interese naroda Srpske"\nDodik: "Dva od tri konstitutivna naroda ne podržavaju kretanje BiH onako kako su to Bošnjaci zamislili"(VIDEO)


B92\t08.08.2018 18:17\nOn je naglasio da je "jedno od ključnih pitanja da zbog budućnosti Srbije rešimo pitanje KiM".\n"Rešavaćemo pitanja imovine: i to po četiri tačke - privatna lična imovina Srba, imovina SPC, imovina u vlasništvu privrednih subjekata koji su registrovani u Srbiji van KiM i imovina u vlasništvu privrednih subjekata koji su registrovani u Srbiji na KiM", rekao je i naglasio da će "ovo pitanje biti jedno od ključnih i najvažnijih". Vučić je potom zapitao - da li nam je potrebno da dođemo do rešenja, da li bi nam nekakvo rešenje donelo dobro ili da nastavimo na ovakav način.\n“Uspeli smo u tim razgovorima da dođemo do nečega, do priče o kompromisnom rešenju... Onda je krenula salva uvreda, napada, shvatio sam da neki u Srbiji ne žele kompromisno rešenje. Jasno vam je da je do bilo kakvog kompromisnog rešenja teško doći. Neću dozvoliti da Srbi ostanu bez ičega, neću dozvoliti da ostanu bez svog prava, da srpski manastiri budu nezaštićeni. Da li će to biti nešto zbog čega ćemo da slavimo? Pa neće nikada. Ukoliko dođemo do rešenja, ni oni neće moći da slave“, naglasio je Vučić.\n"Podeljeni smo na one koji bi da prihvate jedinstveno nezavisno Kosovo, pa da plačemo nad teškom sudbinom i pevamo pesme u kafanama kako su svi protiv nas, i na one koje ne bi ni o čemu da razgovaramo čekajući neka bolja vremena kada ćemo iseliti Albance preko Prokletija. Ljudi u Beogradu, recimo, ne znaju da mi nemamo Kopaonik pod svojom upravom, tamo svakog dana nedaleko od Pančićevog vrha možete videti KFOR-ove patrole", rekao je on.\n"Znao sam da ćemo biti optuživani, jer mi smo pitanje Kosova i Metohije i našu državnu strategiju postavili i o tome ne možemo baš sve javno da govorimo jer bismo time ugrozili našu pregovaračku poziciju. Vodili smo se racionalnim. Mnogi su govorili da je dijalog neuspešan, a dijalog je uspešan", naglasio je Vučić.\n"O tome dovoljno govori to da neki govore da smo veleizdajnici, drugi da smo ratni zločinci. Mislim da ljudi odlično razumeju da je nama potrebno normalno racionalno rešenje. Pobede nema, postoji samo budućnost", dodao je.\n"To je pitanje Srba i Albanaca, a svi oni koji se mešaju - svi imaju manje interesa i zato smo mi ti koji se pitamo. O tome moramo da se izjašnjavamo mi, i jedni i drugi, hoćemo li da se ubijamo, ko će u budućnosti imati više dece ili ćemo to vrzino kolo da prekinemo", naglasio je.\n"Jasno je da ukoliko za nešto, za šta mislim da je od ključnog značaja za budućnost Srbije, njen opstanak i napredak, ne dobijemo podršku građana, platiću političku cenu i snosiću političke konskvence, ali narod će doneti konačnu odluku, ako do nekakvog rešenja budemo mogli da dođemo", rekao je Vučić na konferenciji za novinare.\nNaveo je i da je dobio više planova i "ZSO plus i Ahtisari plus plus, svakojaka čuda", ali, ne i plan od nemačke kancelarke Angele Merkel, o kojem spekulišu mediji.\nDodao je da je u tim razgovorima sa Angelom Merkel zastupao ideje za koje misli da bi donele dobro Srbima i Srbiji.\n"Moj stav kao predsednika je potpuno jasan – rešenje problema je neophodno i neophodno što pre i to iz nekoliko razloga", rekao je Vučić.\n"Pod jedan, potreban nam je dugotrajan mir između Srba i Albanaca. Neophodno je rešenje koje bi značilo stvaranje sigurnosti za naše građane pre svega. Pod dva, važno je zbog ekonomskog napretka naše zemlje, kako ne bismo imali druge otežavajuće faktore koji nam čitav vek stoje na rukama, nogama i vratu. Pod tri, time bismo popravili dolazak stranih investicija koje su dobre, a imidž Srbije u svetu bi se popravio. I pod četiri, demografsko pitanje Srbije i Srba, jer ako ne rešimo kosovski čvor imaćemo milion ljudi manje 2050. godine


Učenički parlament Srednje poljoprivredno-veterinarske škole "Stevan Sinđelić" organizovao je humanitarnu akciju prikupljanja novčanih sredstava, garderobe, osnovnih životnih namirnica i kućne hemije za porodicu iz Vranjske banje. Uz podršku koordinatora Parlamenta - pedagoga škole i nastavnika Stanković Gorana akcija je uspešno realizovana. Akciju su podržali i ostali učenici, kao i nastavnici kroz aktivno učešće u prikupljanju priloga.\nКroz ovu inicijativu učenici su nas još jednom podsetili da su humanitarne akcije važan deo školskog života i da humanost nije samo lepa reč, već reč na delu.\nCilj ove akcije jeste podizanje svesti o tome zašto je bitno pomagati drugima, razvijanje osećaja empatije i solidarnosti.\nPredstavnici Parlamenta zahvaljuju svima na učešću i doprinosu da njihova želja da ovoj porodici poklone osmeh bude ispunjena.\nPoverenica - 'Naprednjaci da upute izvinjenje!'


Obrad Kesić: Akcija srpskog kokusa odjeknula u Kongresu SAD - Blitz RS - Vesti\nObrad Kesić: Akcija srpskog kokusa odjeknula u Kongresu SAD\nRazlog za to su, objasnio je Kesić za emisiju „Magazin na Prvom“Prvog programa Radio Beograda, zajednički ciljevi Beograda i Vašingtona na Zapadnom Balkanu, a pre svega želja za izgradnjom i uspostavljanjem trajnog mira.\nInicijativa kongresmena, istovremeno, ukazuje i na veliku i značajnu aktivnost srpske ambasade i ambasadora Marka Đurića, usmerenu ka jačanju srpskog kokusa u Kongresu.\nSam srpski kokus jeste grupacija koja okuplja kongresmene koji iskazuju poseban interes za unapređenje odnosa Srbije i SAD, ali i ostale teme koje se odnose na srpski narod. Kesić precizira da je ambasada Srbije uložila dosta truda da se ojačaju aktivnosti sa članovima kokusa, a on je potvrđen upravo pismom 16 kongresmena.\nDrugi značajan aspekt inicijative jeste u činjenici da se kroz pismo kongresmena pokazuje sve veći značaj i uloga srpske zajednice u javnom i političkom životu SAD.\nOd poslednjih predsedničkih izbora u Sjedinjenim Državama članovi srpske zajednice u celoj zemlji, a posebno u ključnim državama za predsedničke izbore i izbore za Kongres – u Ilinoisu, Viskonsinu i Nevadi, pokazuju veliku efikasnost u radu i zrelost u komunikaciji sa sopstvenim predstavnicima u Kongresu. To je rezultiralo činjenicom da su kongresmeni članovi srpskog kokusa, ali i oni izvan njega, pismom Bajdenu pokazali podršku jačanju odnosa dveju država.\nVažno je da inicijativa 16 kongresmena dolazi posle intenzivne kampanje koja se u Kongresu SAD vodila i protiv Srbije, a u kojoj su učestvovali predstavnici albanskih, bošnjačkih i dela crnogorskih zajednica. Kesić ističe da te antisrpske aktivnosti nisu uspele da u Kongresu SAD zatvore prostor za aktivnosti Srbije, a preko nje i Republike Srpske.\nObrad Kesić ocenjuje i da je inicijativa kongresmena jasan pokazatelj da su naši odnosi sa Kongresom kvalitetni, da svakog dana jačaju i da protivnici i konkurenti Srbije više ne mogu da nameću samo jednu sliku viđenja dešavanja koja se odnose na raspad SFRJ i dešavanja iz tog perioda.\nPolitički analitičar Obrad Kesić, u emisiji „Magazin na Prvom“ Prvog programa Radio Beograda navodi i da aktivnosti jermenskog kokusa predstavljaju model koji bi i srpski kokus trebalo da sledi.


Obilježavanje Dana Crvenog krsta - Crveni krst Crne Gore\nCrveni krst Crne Gore 29. novembra obilježava 141 godinu svog postojanja i djelovanja u Crnoj Gori. Na Dan Crvenog krsta počinje i manifestacija, Dani Crvenog krsta, koja traje do 6. decembra i tokom koje će naša organizacija predstaviti javnosti svoje programske aktivnosti i pozvati zainteresovane da se uključe u ispunjavanje njene humanitarne misije.\nGlavni nosioci aktivnosti će biti opštinske organizacije Crvenog krsta, čiji će volonteri svoje sugrađane upoznati sa osnovama prve pomoći, načinima pružanja podrške starijim osobama i ostalim ranjivim grupama, značaju dobrovoljnog davanja krvi, djelovanju u nesrećama… U Danima Crvenog krsta se obilježavaju i dva važna datuma: 1. decembar – Dan borbe protiv side i 5. decembar – Međunarodni dan volontera. To će biti prilika da se javnost detaljnije upozna sa sidom, načinima prevencije i liječenja, kao i o načinima volontiranja u Crvenom krstu.\nCrveni krst Crne Gore je tokom novembra sproveo akciju prikupljanja pomoći za socijalno ugrožene građane. Opštinske organizacije su u prodajnim objektima kompanija Voli, Merkator Crna Gora, Laković i Domaća trgovina, pozivale sugrađane da, u okviru svojih redovnih kupovina, doniraju artikle za socijalno ugrožene porodice. Crveni krst Crne Gore je pozvao i privatne subjekte da daju svoj doprinos. Sva prikupljena pomoć će biti podijeljena u Danima Crvenog krsta, a procjenjuje se da će distribucijom prehrambenih artikala biti obuhvaćeno oko 2000 porodica. Za isti broj porodica je naša organizacija u ovoj nedjelji podijelila pakete sa higijenskim artiklima.\nPovodom Dana Crvenog krsta Crne Gore, naši volonteri i zaposleni će u ponedjeljak, 28. novembra, dati krv. Akcija davanja krvi će početi u 10 sati u Zavodu za transfuziju krvi u Podgorici, pa ovim putem pozivamo sve zainteresovane da nam se pridruže.\nCentralno obilježavanje Dana Crvenog krsta Crne Gore će biti održano u utorak, 29. novembra, u shopping centru Delta city. Na centralnom atrijumu će tokom cijelog dana biti postavljeni pultovi Crvenog krsta na kojima će svi posjetioci i zainteresovani moći da se upoznaju sa našim programima. Obraćanje predstavnika Crvenog krsta Crne Gore i podjela zahvalnica donatorima koji su dali svoj doprinos u humanitarnoj akciji je planirana za 13 sati.


Obaveštenje o vanrednom tretmanu protiv komaraca\nNa današnjoj, 82. po redu sednici Opštinskog veća, na dnevnom redu našlo se 8 tačaka. Sednicu je otvorio predsednik Opštinskog veća Velibor Milojičić, a članovi veća su nakon usvajanja zapisnika sa prethodne sednice, prešli na drugu tačku dnevnog reda-Razmatranje Izveštaja o izvršenju Odluke o budžetu opštine Kula za period januar-jun 2018. godine. Uvodničar je bio Igor Ilin, rukovodilac Odeljenja za budžet i finansije.\nOn je naveo da je u tom periodu bilo osam proširenja budžeta i prikazao članovima veća izveštaje o korišćenju sredstava iz tekuće budžetske rezerve, sa detaljnim pregledom kapitalnih ulaganja za navedeni period. Takođe, rekao je da je izvršenje malo manje od planiranog jer se kasnilo sa raspisivanjem javne nabavke za izgradnju bazena u Kuli, ali da bi do kraja godine izvršenje trebalo da bude blizu 100 odsto, što je pokazatelj da je budžet dobro isplaniran. Izveštaj o izvršenju budžeta podnosi se Skupštini opštine Kula.\nU okviru treće tačke dnevnog reda, govorilo se o vanrednom tretmanu protiv komaraca, pošto je na osnovu informacije o aktuelnoj epidemiološkoj situaciji groznice Zapadnog Nila na teritoriji Republike Srbije u 2018. godini i preporuke za sprovođenje aktivnosti na suzbijanju komaraca na teritoriji opštine Kula, Zavoda za javno zdravlje Sombor, doneta Naredba da se preduzmu mere za smanjenje rizika od mogućnosti nastanka epidemije i izvrši vanredni tretman protiv komaraca na području lokalne samouprave. Predsednik opštine Velibor Milojičić, kao komandant Štaba za vanredne situacije, izdao je naredbu kojom se načelnik Opštinske uprave obavezuje da preduzme sve mere za smanjenje rizika od mogućnosti nastanka epidemije groznice Zapadnog Nila, te da nakon sprovedenog tretmana, prati i redovno obaveštava stanovništvo opštine Kula o opasnostima i preduzetim merama za sprečavanje nastanka epidemije.\nPrskanje će biti sprovedeno u utorak, a detaljnije informacije građani će moći da pronađu na zvaničnom sajtu opštine Kula.\nNakon ovih informacija, jednoglasno je usvojeno i razmatranje zahteva za dodelu sredstava iz TBR.\nČlanovi veća su dalje razmotrili i usvojili Zaključak o izdavanju u zakup poslovne prostorije u Kuli, u ulici Lenjinova broj 5, Pokretu obnove kraljevine Srbije. Takođe, prihvatili su zahtev Zemljoradničkih zadruga „Sivac“ i „Agro Peđa“ iz Sivca za davanje saglasnosti na projekat-nabavka nove poljoprivredne opreme, radi učešća na konkursu Vlade Republike Srbije.


Bankarsko tržište u FBiH stabilno - Klix.ba\nOvaj skup na kojem se razmatraju mogućnosti zajedničkog djelovanja vlasti i bankarskog sektora u pogledu praćenja krize i analognih unutrašnjih mjera s ciljem da se što više zaštiti tržište u Federaciji BiH, nastavak je nedavnog susreta u Banja Luci održanog između predstavnika bankarskog sektora i institucija vlasti Bosne i Hercegovine.\nDirektor Agencije za bankarstvo Zlatko Barš tvrdi da je stišana, "može se reći prevladana", trenutna nervoza izazvana na domaćem bankarskom tržištu usljed poremećaja finansijskih tokova na Zapadu.\n"Aktivnosti će biti nastavljene i Agencija će pratiti bankarske tokove, prvenstveno na svjetskom tržištu", izjavio je on na današnjoj pres-konferenciji.\n"Radićemo na zajedničkim projekcijama da u naredne dvije godine zadržimo rast svih vitalnih parametara u Federaciji BiH", poruka je federalnog premijera Nedžada Brankovića.\nDanašnji sastanak pokazuje, prema ocjeni dopremijera Vjekoslava Bevande, društvenu odgovornost Federalne vlade u namjeri da bude očuvana stabilnost. Razgovara se i o načinu saradnje za finansiranje strateških vladinih projekata, napomenuo je.\nDirektor Agencije za bankarstvo Zlatko Barš zamolio je na pres-konferenciji predstavnike medija da, kako je kazao, "ne potpiruju nervozu građana" nastalu usljed velike finansijske krize u svijetu.


NATO ulaže bilion dolara u modernizaciju "avaksa" - Atlantski Savet Srbije\nNATO pakt će u narednom periodu investirati bilion dolara u modernizaciju svoje flote od 14 izviđačkih aviona „avaks”, saopšteno je 27. novembra na briselskom aerodromu „Melsbrek” tokom potpisivanja ugovora o ovom velikom poslu izmedju generalnog sekretara NATO-a Jensa Stoltenberga i predsednika kompanije „Boing internešnl” ( koja će obaviti ovaj posao) Majkla Artura. Tom prilikom je istaknuto da će modernizacija „avaksa” omogućiti da ovi izviđački avioni budu podrška u misijama Zapadne alijanse sve do 2035. godine.\n„„Avaksi” su decenijama unazad za NATO bili oči i uši na nebu i nemerljiva podrška u operacijama. Te letelice su patrolirale nebom Amerike posle napada terorista na Kule Bliznakinje u Nju Jorku i za vreme naših vojnih operacija u Avganistanu, a bile su i deo Globalne koalicije za borbu protiv ISIS-a“, naglasio je Stoltenberg.\nOn je dodao da su finansijsku potporu za ovaj izuzetno važan posao omogućile sve članice NATO pakta, i rekao da će sa „Boingom” sarađivati mnoge evropske kompanije i američke kompanije dok posao modernizacije „Avaksa” ne bude završen. Stoltenberg je najavio i da NATO već uveliko planira šta će biti posle 2035. godine kada „avaksima” istekne rok trajanja. Po njegovim rečima te letelice će tada zameniti potpuno nove u kojima će biti instalirani tehnološki najnapredniji sistemi i veštačka inteligencija. Koliko je za NATO važan dalji razvoj letelica za osmatranje vidi se i iz podatka da je 21. novembra u američku vazduhoplovnu bazu Sigonela sleteo prvi u nizu dronova koji će biti proizvedeni za potrebe NATO-a. On je uspešno položio prvi ispit jer je dan ranije poleteo iz vazduhoplovne baze Palmdejl u Americi i bez problema je prešao 22-časovni let do Italije. Podatke i snimke koje budu obezbeđivali NATO dronovi moći će da koristite sve članice Zapadne vojne alijanse i imaće slobodan pristup njima. Za početak je predviđeno da NATO ima pet dronova, a kada svi u narednim danima slete u bazu Sigonela počeće njihovo završno testiranje. Očekuje se da svi počnu da se koriste u prvoj polovini 2020. godine.\nPrevious YATA International Academy\nNext Konferencija “NATO Engages“


Dugo sedenje ispred kompjutera lako može da bude uvod u depresiju.\nLJudi su ispred kompjutera sami i usamljeni, vreme provode u zatvorenom prostoru, usporeno im je disanje i oči su im okupirane različitim sadržajima - tvrde naučnici sa Fakulteta nauka i tehnologije u Misuriju.\nNa osnovu studije koju su sproveli, oni su zaključili da se na ovaj način produbljuje i već postojeća blaga depresija, jer jedan od simptoma ovog poremećaja jeste odbijanje pojedinca da se skloni od računara i vrati u svakodnevicu.\nDepresivni studenti su stalno ispred računara\nU istraživanju iz Misurija je učestvovalo 216 studenata, tokom kojeg se pratila njihova upotreba kompjutera putem specijalnih programa, koji je otkrivao njihove navike za računarom i stranice koje najčešće posećuju.\nRezultati studije su pokazali da studenti kod kojih su ustanovljeni simptomi depresije, vreme provode u neprestanom virtuelnom ćaskanju, ali nemaju strpljenja da to rade sa jednom ili dve osobe.\nJedini spas su ljudi, društvo\nOni na svakih nekoliko sekundi ili minuta menjaju sagovornika i istovremeno sve vreme proveravaju svoju elektronsku poštu, kao da očekuju važno pismo.\nProblemi sa koncentracijom i pažnjom su česti pratioci depresije, a to je ono što takođe može da se primeti kod većine učesnika.\nbolesti koje izaziva kompjuter


Naslovna Fudbal Luku Jovića želi Inter\nLuka Jović – srpski napadač nalazi se na listi želja Intera, navodi italijanska “Gazeta”.\nOdlazak iz Reala izgleda da je jedino rješenje za nekadašnjeg fudbalera Crvene zvezde, a on se visoko kotira na listi želja milanskog Intera. Naime, “nerazuri” ga žele već na zimu, no prvobitno će morati da iskristališu situaciju sa Aleksisom Sančezom.\nČileanac je nezadovoljan, ima visoka primanja, ne doprinosi previše i sakupio je svega 70 minuta na četiri utakmice ove sezone. Pokušače da ga prodaju na zimu i jedino u tom slučaju mogu da obezbijede sebi pojačanje u vidu Luke Jovića koji je u vrhu liste.\nPrethodni tekstBenfika ima novog predsjednika!\nSljedeći tekstZvonimir Boban: Svaka osoba koja poštuje fudbal ne može da prihvati ideju o mundijalima\nBato 10/10/21 17:35\tAt\tNedjelja, 10 Oktobra 2021, 17:35\nBoga mi za Jovica stvari uopste ne izgledaju lose.. odlicno bi mu bilo ako bi zavrsio u Inter\nTebas: Nadam se da će Levandovski igrati u Barseloni\nFudbal B.M. - 28/06/22 22:31 0\n”Petarda” Čukaričkog protiv Kolubare\nL.M. - 6/12/21 19:37 0


Računi 80 odsto građevinskih firmi u blokadi - Bizlife.rs\nRačuni 80 odsto građevinskih firmi u blokadi\n14:17 Beograd, 25/10/2011\nRačuni 80 odsto građevinskih preduzeća u Srbiji je blokirano i mnogima preti stečaj, rečeno je danas na osnivanju Grupacije za industriju građevinskog materijala u Privrednoj komori Srbije (PKS).\nU Srbiji je, sa druge strane, neophodno što pre rekonstruisati oko 1,3 miliona stambenih objekata, za šta je potrebno oko sedam milijardi evra, a taj posao bi uglavnom trebalo da finansira Nemačka razvojna banka, izjavio je sekretar Odbora za građevinarstvo PKS Goran Rodić.\nNova grupacija u PKS je formirana jer su zalihe gotovih proizvoda u domaćoj industriji građevinskog materijala četvoromesečne i biće pokrenut veliki investicioni ciklus u okviru tog projekta i povodom predstojeće primene Pravilnika o energetskoj efikasnosti objekata – od 30. septembra iduće godine, rekao je Rodić. On je kazao da je Nemačka razvojna banka uradila istraživanje sa PKS i došla do podatka da u Srbiji hitno treba rekonstruisati 1,3 miliona objekata, kao i da bi pored postavljanja savremene izolacije radovi trebalo da obuhvate zamenu svih instalacija.\nNemačka razvojna banka je, prema njegovim rečima, već odobrila oko 25 miliona evra Rajfajzen banci, koja bi trebalo da obezbedi povoljne kredite građanima. Rodić je kazao da mesečna rata ne bi smela da bude veća od 50 evra i da bi krediti za renoviranje stanova trebalo da iznose između 4.500 i 6.000 evra.\n“Nemcima se isplati da finansiraju taj projekat, jer će zaposliti dobar deo svoje građevinske hemije odnosno njihove firme ovde će obezbeđivati repromaterijal, a uzeće i kamate od kredita”, rekao je Rodić.\nGrupacija za industriju građevinskog materijala u PKS ima 42 građevinska preduzeća, a na mesto predsednika je izabran direktor firme IGMA iz Uljme Ljubodrag Knežević.\nNačelnica Odeljenja za građenje u Ministarstvu životne sredine, rudarstva i prostornog planiranja Jasminka Pavlović je tom prilikom predstavila Pravilnik o energetskoj efikasnosti, sa posebnim osvrtom na značaj primene pravilnika za industriju građevinskog materijala. Novi stambeni objekti sa “energetskim pasošima” neće smeti da troše godišnje više od 65 kilovat časova struje po metru kvadratnom, dok će stari moći najviše da troše 75 kilovata. “Energetski pasoš” zgrade sadržaće opšte podatke o zgradi, potrebnoj energiji, klimatske podatke, termotehničke, kao i preporuke za poboljšanje energetskih svojstava objekta.\nU Inženjerskoj komori Srbije kažu da u našoj zemlji postoji oko tri miliona objekata i da se trenutno troši od 150 do 200 kilovat časova po kvadratu godišnje.


Bez prisustva publike na fudbalskim utakmicama\nFudbalski savez Vojvodine je 10. avgusta objavio Protokol za organizaciju utakmica u svim ligama Fudbalskog saveza Vojvodine u vanrednim okolnostima prouzrokovanim širenjem virusa Kovid 19 u takmičarskoj ligi za sezonu 2020/21.\nOpštinske derbi utakmice Druge lige\nU sezoni 2020/21 u Drugoj južnobanatskoj ligi Zapad grupa Sever opštinu Kovačica reprezentuju: Pobeda iz Samoša, Unirea iz Uzdina i Slavija iz Kovačice.\nU jesenjem delu sezone odigraće se osam kola. Već u drugom se u Kovačici igra\nSastaju se: u Glogonju istoimeni tim protiv Slavije iz Kovačice, u Uzdinu Unirea sa\nFudbalski klub Unirea iz Uzdina uskoro počinje pripreme za narednu sezonu u Drugoj južnobanatskoj ligi.\nU drugom kolu Prve južnobanatske lige su fudbaleri Slavije i Uniree u Kovačici odigrali bez golova.\nFudbaleri Poleta iz Idvora su u prvom prolećnom kolu Druge južnobanatske lige startovali pobedom na domaćem terenu.


Ekološki i ekonomski indikatori - Zoran Oštrić - Blog.hr\nPreneseno s bloga Ekološka ekonomija\nEarth Policy Institute prati 12 globalnih eko-ekonomskih indikatora.\nEco-Economy Indicators : Global Economy\nPrimjerice, pregled trendova u svjetskoj ekonomiji sažet je, ali vrlo informativan tekst o raznim aspektima mjerenja stanja ekonomije, ograničenja BDP-a kao mjere, spomije se Indeks ljudskog razvoja i Ekološki otisak...\nNaš trenutni ekonomski sustav zahtijeva kontinuirani rad da održi vlade i porodice na nogama, ali prirodni sustavi koji održavaju našu ekonomiju ne mogu podnijeti neograničenu potrošnju. (...) Rastuće obilje i rast populacije znače povećanje potrošnje, uništavanja okoliša i proizvodnje otpada. Zapadnim odel razvoja je promašen: kad bi svatko na Zemlji uživao u istom životnom stilu kao prosječni Amerikanac, trebali bismo više od 4,5 plantea da nas podnese. Bez obuhvatnije vizije ekonomskog zdravlja i boljih načina da se ono mjeri, nastavit ćemo naslijepo na putu ka ekonomskom opadanju i kolapsu.


Škola orijentalnog (trbušnog) plesa Aruena - Časovi - Koraci - Ruke\nRuke u orijentalnom (trbušnom) plesu\nRuke u orijentalnom (trbušnom) plesu predstavljaju zasebnu celinu u okviru ramenog pojasa, koje pružaju širok spektar koraka počev od koraka sa dlanovima, preko raznovrsnih putanja i krugova celim rukama do koraka snake arms, najpoznatijeg koraka sa rukama. Ruke se mogu kretati pojedinačno i sinhronizovano, a dlanovi u kružnim ili talasastim pokretima.\nOsnovni stav ruku u orijentalnom (trbušnom) plesu su raširene ruke sa strane sa blagim padom od ramena prema laktu, dakle, ne širimo ruke pravo kao "krila od aviona". Dlanovi imaju osnovni položaj kao u baletu (palac i srednji prst su spojeni). Ukoliko ne znate šta da "radite" sa rukama ako zauzmete ovaj položaj nećete pogrešiti. Ono što je karakteristično za ruke u plesnom smislu jeste da one uvek služe da ukrase, upotpune i naglase neke druge korake koji se izvode kukovima ili abdomenom. Uopšteno, svaki korak koji nije korak rukama ima svoj položaj ruku koji ga krasi i naglašava, mada neretko možete videti da plesačice veoma spore delove pesme prate samo rukama ili početak pesme plešu samo rukama stvarajući kratak uvod za nastup. Na početnom nivou u školi orijentalnog (trbušnog) plesa Aruena se pored osnovnog stava ruku rade i razni položaji koji su vezani za ostale korake. Dakle, na početnom nivou ruke su prilično pozicionirane i cilj je da se kod polaznica razvije automatizam između koraka i položaja ruku i kako se prelazi iz jednog u drugi korak, tako i ruke menjaju položaj. U početku je za ovo potreban mentalni napor i koncentracija, a kasnije se ovakve promene postižu sa lakoćom.\nSledeća etapa je "oslobađanje" ruku iz prethodno opisanog okvira, što ne znači da sada zaboravljamo naučene pozicije već se ne ograničavamo samo na te pozicije i dozvoljavamo sebi da ruke "šetaju" i menjaju položaj dok izvodimo određeni korak, prelazi između pozicija su suptilniji i ukrašeniji, nisu više puka promena položaja. Drugim rečima, plesačica mora biti toliko sigurna u svoj ples da postiže da joj ruke prirodno prate pokrete tela oslikavajući mekoću, pri čemu usled unutrašnjeg doživljaja muzike ona nema neku svest o sopstvenim rukama u datom trenutku.\nRuke su, po mom mišljenju, najteže savladiv segment ovog plesa, po rukama se može prepoznati koliko se neko bavi orijentalnim (trbušnim) plesom, čak i ako je talentovan usled čeka tehnički brzo napreduje, ruke su te koje najkasnije primaju suptilnost i eleganciju tokom izvođenja (izuzimamo slučaj kada se osoba prethodno bavila na primer baletom). Osvrnimo se na prethodni pasus, prilikom izvođenja svih ostalih koraka podrazumevamo da se ruke samostalno i nezavisno pokreću ukrašavajući naš ples, ovo vrlo često znači da se ruke kreću dosta sporije ili u drugom smeru u odnosu na kukove na primer, da li možete i sami da zaključite koliko je težak ovaj zadatak? Dokle god plesačica razmišlja i o rukama i o ostalim koracima ruke će biti ukočene i neće izgledati prirodno, za ovo su potrebne godine vežbe i plesne prakse. Vrlo često me učenice pitaju šta nije u redu sa njihovim rukama, na šta ja odgovorim da je sve u redu, a onda one kažu da dok plešu imaju osećaj "da im ruke vise u vazduhu" i da ne znaju šta da rade sa njima. Ovaj osećaj je potpuno prirodan i normalan i potrebno je najmanje godinu dana da se ruke bar malo opuste.\nKada plesačica jednom postigne gracioznost, eleganciju i mekoću ruku one počinju da preuzimaju jednu malo drugačiju ulogu nego što su imale do tada. Ruke sada predstavljaju glavno sredstvo ekspresije, govora tela i izražavanja osećanja. Upravo su ruke produžatak našek unutrašnjeg doživljaja muzike i omogućavaju nam da sopstvena osećanja prenesemo na publiku i podelimo ih sa njom. Zajedno sa facijalnom mimikom ruke predstavljaju naš jezik i sve ono što nas definiše u plesnom smislu, ruke našem plesu daju boju, ukus i miris, one su onaj pikantan začin koji naš ples izdvaja i čini ga individualnim u moru pokreta i različitih plesnih stilova. Nikada ne zapostavite ruke i rad na njima, pronađite sopstvene putanje i prelaze, pustite da vaše ruke zaplivaju po površini melodije tu i tamo praveći talase, padove i skokove. Prepustite se muzici, a ruke će na vaše iznenađenje same ispričati orijentalnu bajku koja je u vama.\nOstali koraci za orijentalni ples


Rusija: SAD su postavile „neprihvatljive“ zahteve prema Ugovoru o otvorenom nebu - Kineski Radio Internacional\nRusija: SAD su postavile „neprihvatljive“ zahteve prema Ugovoru o otvorenom nebu\n2020-05-23 17:00:07 | CRI\nRusija će nastaviti poštovati Ugovor o nadzoru nakon Hladnog rata, čak i ako se Sjedinjene Države povuku, saopštili su u petak zvaničnici te zemlje i optužili Vašington za sejanje razdora i podnošenje "neprihvatljivih" zahteva.\nUgovor o otvorenom nebu omogućava da 34 punopravne potpisnice tog dokumenta širom Evrope, Severne Amerike i bivšeg Sovjetskog Saveza mogu da izvrše nenaoružane nadzorne letove nad drugim zemljama članicama u najkraćem roku.\nAli američki predsednik Donald Tramp je u četvrtak objavio da planira da se povuče iz sporazuma, posljednjeg u nizu američkog povlačenja iz glavnih međunarodnih sporazuma.\nZamenik ministra spoljnih poslova Sergej Rjabkov rekao je da je Vašington izneo neprihvatljive zahteve da ih Moskva ispuni, a da će se u protivnom povući za šest meseci.\n"Uslovi koje je SAD izneo apsolutno su neprihvatljivi ... besmisleni su, neosnovani", rekao je Rjabkov na konferenciji za štampu, iako je dodao da je Rusija spremna da "nastavi dijalog".\nZamenik ministra spoljnih poslova Aleksandar Gruško obećao je da će Rusija i dalje poštovati svoje obaveze.\n"Sve dok je ugovor na snazi, nameravamo da u potpunosti sledimo sva prava i obaveze koje se na nas odnose na ovaj sporazum", rekao je on agenciji RIA Novosti.\nUgovor, koji je potpisan 1992. godine i stupio na snagu 2002. godine, smatra se važnim alatom za sprečavanje sukoba tako što omogućava nacijama da nadgledaju izgradnju oružja.


Ministar Ramić povodom Dana izbjeglica: Jedan prognanik je previše, jedna razorena porodica je zločin – Radio Feral\n20/06/2017 Mirza Musanovic\t0 Comments\n„Konvencija o statusu izbjeglica iz 1951. kao i rad međunarodnih misija širom svijeta na zaštiti izbjeglih i raseljenih lica predstavljaju važan stub odbrane od genocida, etničkog čišćenja i drugih ratnih zločina. Povratak izbjeglih na prijeratno mjesto prebivališta je garancija njihove trajne sigurnosti po povratku predstavljaju osnove borbe protiv posljedica oružanih sukoba širom svijeta. Lekcije iz Bosne i Hercegovine trebaju služiti i kao dobri i kao loši primjeri prakse za sve nove krize i sve ono što se događa širom svijeta. Više od dvije decenije nakon sukoba, imovina je vraćena, ali brojni domovi još nisu obnovljeni, niti su do kraja osigurane prilike za obnovu života – što je nešto više od ‘krova nad glavom’. U našim mislima i srcima smo uz sve prognane Sirije, Palestine i svih drugih mjesta sukoba i rata, kao i uz naše sunarodnjake koji širom svijeta čekaju bolje uslove kako bi se mogli vratiti i obnoviti svoj život ovdje“, poručio je ministar Ramić.\n„Kalesijsko ljeto 2017“: Bajramska akademija, izložba slika, veče saza i sevdaha, druženje sa dijasporom, malonogometni turnir… →